6 Panggung Wayang Ini Sangat Selesa Untuk Kaki Kaki Wayang

Bagi pengemar filem, menonton filem di panggung wayang adalah satu kemestian sekiranya terdapat filem-filem baru yang ditayangkan. Ini kerana suasana menonton di panggung wayang sangat berbeza dari menonton filem dikaca televisyen mahupun skrin komputer. Dengan paparan yang besar, sistem bunyi yang mengancam menjadi sebab kenapa menonton di panggung lebih menarik dari menonton dirumah.

Tetapi keselesaaan di panggung wayang juga sangat penting agar kita dapat memberi fokus sepenuhnya kepada perjalanan filem. Kerusi yang selesa dan lebar, sistem bunyi yang tidak pecah dan juga altitud penonton menjadi faktor-faktor kepada keselesaaan menonton filem di panggung wayang.

Tapi tahukah anda, terdapat beberapa panggung wayang didunia yang menyediakan tempat yang sangat-sangat selesa untuk kita menonton filem. Ada yang memberikan bilik khas, terdapat juga menyediakan katil agar kita dapat menonton wayang seperti menonton di rumah, bebas untuk baring, meniarap mahupun duduk mengereng. Mari kita lihat panggung wayang manakah yang memberikan keselesaan maksimum kepada penonton.

Panggung wayang yang terletak di Notting Hill, London ini merupakan antara panggung wayang yang cukup selesa. Penonton boleh menonton filem diatas kerusi sofa yang empuk dan diberi peluang untuk memilih tempat manakah yang ada rasa sesuai. Bahagian depannya pula diletakkan katil, khas untuk penonton yang ingin menonton wayang secara berbaring. Berkapasiti sebanyak 83 buah kerusi, panggung ini adalah antara panggung tertua di England.

Tidak seperti panggung wayang yang hanya menyediakan kerusi biasa, panggung Cine de Chef yang terletak Apgujeong, Korea Selatan ini menyediakan kerusi ala-ala kerusi malas dimana pengunjung dapat mengunjurkan kaki kehadapan. Selesa bukan? panggung ini juga berkonsepkan panggung restoran dimana ia turut menyediakan makanan Perancis kepada pengunjung. Panggung wayang eksklusif ini hanya mempunyai 30 tempat duduk sahaja, dan pengunjung dikenakan bayaran sebanyak RM150 seorang untuk menonton wayang sambil menikmati makanan. Malaysia juga mempunyai panggung yang berkonsepkan sebegini iaitu TGV Indulge

Panggung wayang yang terletak di Budapest ini tidak menyediakan kerusi, tetapi sebaliknya sofa bersaiz Queen yang sangat selesa dan anda boleh duduk bersama-sama keluarga. Apa yang boleh anda lakukan? Menonton sambil berbaring, cuma jangan tertidur.

Merupakan salah sebuah panggung wayang terbesar di Indonesia. Blitz Complex mempunyai satu hall yang cukup istimewa dimana ia menyediakan katil kepada penonton. Malah ia turut meletakkan bantal serta selimut bagi keselesaan penonton dan juga jika penonton takut melihat hantu keluar. selain itu juga, meja kecil turut disediakan bagi memudahkan pengunjung meletakkan snek. Harganya tidak mahal, dalam USD20 sahaja atau kurang dari RM100 seorang. Jika berkungjung di sana jangan lupa singgah ke panggung tersebut, cuma jangan claim kata panggung itu meniru panggung di Malaysia ya!

Pelik-pelik cara pengusaha panggung dalam menyediakan tempat yang selesa kepada pelanggan mereka. Panggung wayang yang terletak di Russia ini tidak hanya menyediakan katil, tapi mereka beri anda satu bilik terus! untuk anda menonton filem. Jika macam ini punya konsep, saya cadangkan anda beli TV 50inci, saound sistem Dolby Surround dan tonton dirumah sahaja.

Sudah jadi konsep yang cliche pula. Panggung wayang di Thailand ini juga menyediakan katil dan lengkap dengan selimut, bantal serta anak patung untuk anda menonton filem. Cuma anda jangan terkejut dengan harganya, ia mencecah RM380!

Apa? anda ingat panggung wayang di Malaysia cikai sangat ka? Panggung wayang dinegara kita juga menyediakan tempat yang cukup selesa untuk kita duduk. Konsepnya lari dari konsep tipikal panggung mewah. Jika panggung wayang dinegara lain menyediakan katil, Beanieplex TGV ini menyediakan katil yang diperbuat daripada beanbag. Jadi anda tidak akan rasa sakit badan kerana ia akan mengikut bentuk badan anda. Hanya terdapat Beanieplex di Malaysia iaitu terletak di 1 Utama, Sunway Pyramid, Setiawalk, Tebrau City, Bukit Indah, dan 1st Avenue.


Andor Disahkan “Fresh” Di Rotten Tomatoes

‘Embargo’ ulasan untuk siri terbaru Star Wars Andor telahpun berakhir semalam, dan ramai pengkritik – yang telah menonton rancangan itu pada Julai yang lalu – telah menerbitkan ulasan masing-masing.

Sehinggakini, terdapat lebih 200 ulasan telah tersedia di Rotten Tomatoes, dan skor untuk siri itu sudah tentunya memberi gambaran kepada penonton, khususnya peminat Star Wars mengenai siri terbaru Disney+ itu –  adakah ia berbaloi untuk ditonton ataupun tidak?

Andor kini mendapat skor 87% peratus berdasarkan 229 ulasan, dengan 201 ulasan memberikan skor ‘Fresh’ manakala 28 ulasan memberikan status “Rotten”. Untuk skor penonton, Andor mendapat 77% peratus dari 88 undian penonton.

Siri Andor meneroka perspektif baharu dari galaksi Star Wars, memfokuskan pada perjalanan Cassian Andor untuk mencari perbezaan yang boleh dilakukannya. Siri ini juga memaparkan kisah pemberontakan terhadap Empire yang semakin meningkat dan bagaimana manusia dan planet terlibat dalam pemberontakan.

Ia adalah era yang penuh dengan bahaya, penipuan dan tipu daya di mana Cassian akan memulakan jalan yang ditakdirkan untuk mengubahnya menjadi wira pemberontak.

Diego Luna kembali sebagai Cassian Andor dan disertai oleh barisan pelakon lain seperti Genevieve O’Reilly, Stellan Skarsgård, Adria Arjona, Denise Gough, Kyle Soller dan Fiona Shaw. Penerbit eksekutif ialah Kathleen Kennedy, Tony Gilroy, Sanne Wohlenberg, Diego Luna dan Michelle Rejwan. Tony Gilroy juga merupakan pencipta dan pelancar persembahan.


Martin Freeman Dedahkan Produksi Black Panther 2 Akan Bermula Pada 2021

Filem sekuel Black Panther 2 mungkin berada dalam jadual fasa 5 Marvel Cinematic Universe, namun bilakah produksi filem itu akan bermula buat masa ini tidak diketahui oleh peminat.

Bagaimanapun, salah seorang pelakonnya iaitu Martin Freeman memberi sedikit kemaskini kepada para peminat MCU khususnya Black Panther. Ketika ditemubual Uproxx, Freeman mendedahkan produksi Black Panther 2 mungkin akan bermula pada 2021.

“Yang terakhir saya dengar, kita tidak akan melakukannya pada tahun depan. Jadi, mungkin 2021 ketika kami akan membuat filem Black Panther seterusnya. Itulah yang saya tahu. “

Filem pertama Black Panther diterbitkan pada 2018 dan berjaya memberi pulangan besar kepada pihak studio dengan kutipan sebanyak $1.3 billion dolar seluruh dunia serta membawa pulang satu anugerah Academy Award.

Ryan Coogler akan kembali mengarahkan filem sekuel akan datang.

Semasa di sesi panel San Diego Comic Con yang lalu, Black Panther 2 tidak disenaraikan dalam filem-filem Marvel Fasa 4, dan dijangka filem sekuel tersebut mungkin akan berada dalam fasa 5 MCU.

Peminat-peminat boleh menantikan pengumuman rasmi dari pihak studio semasa di Expo D23 mengenai perancangan filem Black Panther 2


Tarikh Tayangan Filem Korea Be With You Telah Diumumkan

Filem Be With You telah menjadi perhatian peminat-peminat filem Korea kerana ia melibatkan dua pelakon terkenal iaitu So Ji Sub dan Son Ye Jin. Malah filem ini juga diadaptasikan dari novel popular karya Takuji Ichikawa yang berjudul “Ima, Ai ni Yukimasu”.

Be With You merupakan kedua yang diadaptasikan dari novel karya Takuji Ichikawa dimana filem pertama dihasilkan pada tahun 2004 oleh produksi Jepun dengan tajuk yang sama. Diarahkan oleh  Lee Jang-Hoon, filem ini telah memulakan penggambaran pada Ogos 2017 dan selesai pada November 2017.

Baru-baru ini, pihak studio telah mengumumkan, Be With You akan mula menemui penonton pada 14 Mac 2018

Selain So Ji Sub dan Son Ye Jin, filem ini turut dibintangi beberapa pelakon lain seperti Lee Joon Hyuk (“Along with the Gods: The Two Worlds”), Lee Yoo Jin (“Age of Youth” season 2) dan Kim Hyun Soo (“Solomon’s Prejury”).

Be With You bakal mengisahkan Woo-Jin (So Ji-Sub) yang menjaga anaknya lelakinya, Ji-Ho (lakonan Kim Ji-Hwan) seorang diri selepas kematian isterinya, Soo-A (lakonan Son Ye-Jin). Sebelum meninggal dunia, isterinya telah berjanji yang beliau akan datang kembali satu tahun akan datang dikala waktu hujan.

Selepas setahun berlalu, seorang wanita mirip Soo-A telah muncul, dan dia tidak mengingati apa-apa.


Margot Robbie Sertai Leonardo DiCaprio & Brad Pitt Dalam Filem Once Upon a Time in Hollywood

Selepas lama dikaitkan dengan filem Once Upon a Time in Hollywood arahan Quentin Tarantino, bintang filem I, Tonya & Suicide Squad, Margot Robbie telah disahkan akan membintangi filem tersebut.

Once Upon a Time in Hollywood

Margot Robbie akan membawakan watak Sharon Tate, aktres yang dibunuh oleh pengikut Charles Manson pada tahun 1969. Filem Once Upon a Time in Hollywood mengisahkan tentang  Rick Dalton (lakonan Leonardo DiCaprio) seorang bintang televisyen yang ingin menceburi perniagaan yang berkaitan dengan dunia perfileman. Pembantunya, Cliff Booth (lakonan Brad Pitt) yang juga merupakan pelakon lagak ngeri beliau juga ingin menceburi perniagaan yang sama. Bagaimanapun, jirannya iaitu seorang aktres, Sharon Tate telah dibunuh oleh pengikit Charles Manson bersama empat lagi individu yang turut berada dalam rumah aktres tersebut. – Kejadian pembunuhan Sharon Tate dan rakanya itu telah menjadi latarbelakang jalan cerita filem ini.

Once Upon a Time in Hollywood

Ini merupakan filem kedua Margot Robbie disamping aktor Leonardo DiCaprio selepas mereka berdua berlakon dalam filem The Wolf of Wall Street.

Filem ini akan memulakan tayangannya pada 9 Ogos 2019 bersempena ulangtahun ke-50 peristiwa pembunuhan aktres terkenal Hollywood itu


Selain Captain America & Logan, Terdapat Lagi ‘Super Soldier’ Dalam Siri Komik Marvel

Weapon Plus Program adalah program fiksyen yang digunakan dalam dunia komik Marvel. Program tersebut bertujuan mahu mencipta ‘super-soldier’ bagi tujuan ketenteraan terutamanya ketika melibat perang diantara manusia dan mutant.

Terdapat 10 projek Weapon Plus dalam komik Marvel dan antara yang terkenal adalah Weapon X Program dimana dari program tersebut terhasilah Wolverine. Begitu juga Captain America kerana dia tercipta dari projek Weapon Plus.

Tapi tahukah anda, selain Wolverine dan Captain America, terdapat banyak lagi karakter adiwira dan villain yang terhasil dari projek Weapon Plus. Disini kami senaraikan beberapa karakter yang asalnya adalah subjek dalam ujikaji Weapon Plus dan senjata yang diwujudkan dalam program itu.

1 Captain America / Steve Rogers (Weapon I)

Subjek pertama dalam program Weapon Plus dan menjadi dianggap projek yang paling sempurna. Projek ini mengunakan serum yang dicipta Professor Abraham Erskine, bagaimanapun dia dibunuh sebaik sahaja ujikaji terhadap Steve Rogers berjaya. Kejayaan eksperimen Erskine ini kemudiannya mendorong beberapa projek ‘super-solder’ dan program Weapon Plus, tetapi kebanyakkan gagal.

Selain Steve Rogers, terdapat dua lagi subjek dalam program Weapon 1. Antaranya Clinton McIntyre, a.k.a. Protocide. Menggunakan serum Super Soldier yang ditiru dari formula Erskine. Bagaimanapun, eksperimen ini gagal dimana Mclntyre mati dalam ekspremen tersebut. Tetapi organisai AIM menghidupkannya semula untuk kepentingan mereka. Protocide merupakan musuh kepada Captain America.

Captain America versi kulit hitam. Isaiah satu-satunya subjek yang terselamat dari 300 askar African-American. Turut menggunakan serum Super Soldier yang ditiru dari formula profesor Erskine. Seperti Steve Rogers, Isaiah dicipta untuk memerangi Nazi dan salah seorang pemegang gelaran Captain America.

Harry Pizer kenali sebagai ‘Weapon III” dan diserap masuk dalam program Weapon Plus untuk membantu negaranya, Britain ketika perang Dingin. Merupakan seorang mutant yang mampu mengawal kulitnya, perisik untuk mendapatkan maklumat dari Soviet Union dan musuh kepada Fantomex

Program tersebut juga dikenali sebagai Project: Homegrown, projek ‘super soldier’ ketika era perang Vietnam. Nuke (Frank Simpson) satu-satunya subjek yang berjaya dalam program ini dan telah mengubahnya menjadi cyborg. Nuke merupakan supervillain dan pernah muncul dalam siri televisyen Jessica Jones lakonan Wil Traval

Projek terbesar dalam program Weapon Plus. Weapon X adalah projek rahsian diantara kerajaan US dan organisasi dari Kanada, Department K. Tujuannya adalah untuk mempertingkatkan abilti mutant menerusi kejuruteraan genetik (Logan salah satu subject eksperiment genetik Weapon X), brainwash subject mereka dan seterusnya menjadikan subjek sebagai senjata.

Subjek awal program ini adalah Team X, iaitu pasukan rahsia CIA yang terdiri daripada Wolverine/Logan, Sabretooth/Victor Creed, Maverick/Christoph Nord, Silver Fox, Mastodon, Major Arthur Barrington, Psi-Borg/Aldo Ferro, Wildcat/Noel Higgins dan Kestrel/John Wraith.

Logan dipertingkatkan menerusi program Weapon X dimana badannya telah dimasukkan besi Andamantium yang menjadikannya kebal dan sangat merbahaya. Manakala Wade Wilson / Deadpool pula dipertingkatkan oleh kerajaan Kanada menerusi Department K selepas program asal Weapon X ditutup.

Zona Cluster 6 aka Huntsman adalah Weapon XII yang dicipta di fasiliti The World dalam sebagai Weapon Plus. Merupakan Human-Sentinel hybrid dan dicipta untuk menjadi sebahagian dari projek Super-Sentinels. Huntsman memiliki evolusi buatan serta teknologi nanosentinel  dan dicipta dengan tujuan untuk melakukan pembunuhan beramai-ramai terhadap Mutant.

Seperti Huntsman, Charlie-Cluster 7 aka Fantomex juga dicipta dari fasiliti The World, dan kehebatannya datang dari teknologi Nanosentinel. Namun dia enggan menurut perintah penciptanya dan lari dari fasiliti tersebut untuk menyertai anggota X-Men

Kembar 5 yang merupakan klon mutant kepada Emma Frost. Weapon XIV dicipta untuk mengabungkan minda mereka, yang terdiri dari ribuan klon yang sama, dengan tujuan untuk mengembangkan kuasa mereka dan menghapuskan mutant.

Antara klon Weapon XIV adalah Sophie, Phoebe, Irma, Celeste dan Esme, yang juga dikenali sebagai Stepford Cuckoos. Mereka dilepaskan dari The World (tanpa sebarang memori asal usul) untuk menjadi pelajar di Xavier Institute for Higher Learning, mengumpul maklumat dan menghantarnya ke fasiliti The World menerusi nanobot yang ada dalam badan mereka.

Turut dicipta di The World – persekitaran buatan yang super soldier dengan menggunakan teknologi sentinel dan ia digunakan sebagai senjata untuk menghapuskan mutant.

Turut dicipta dari fasiliti The World. Virus yang digelar sebagai Allgod, mempunyai abiliti untuk mempengaruhi kepercayaan agama seseorang dan membuatkan mereka menjadi hamba. Hanya athiest seperti Fantomax dan Noh-Varr tidak terkesan dengan virus ini.


“Mortal Kombat” Sah Diberi Rating ‘R’

Agak pelik bila dua filem pertama “Mortal Kombat” dari tahun 1990an diberi penilaian PG1-3, sedangkan permainan videonya agak ganas seperti yang diketahui peminat.

Bagaimanapun, pekara itu tidak akan berulang dalam filem ‘reboot’ “Mortal Kombat” akan datang selepas ‘The Motion Picture Association‘ (MPA) secara rasmi memberi penilaian ‘R‘ kepada filem terbitan James Wan itu.

Penilaian ‘R’ diberi kerana “Mortal Kombat” memaparkan ‘keganasan, pertumpahan darah, penggunaan bahasa dan beberapa rujukan kasar yang tidak sesuai untuk penonton bawah umur’.

Rating dari MPA sudah dijangka para peminat selepas New Line Cinema mendedahkan trailer yang menjanjikan adegan ‘R-rated’ dari mula hingga ke penghujung filem.

“Mortal Kombat” dibintangi Chin Han sebagai Shang Tsung, Hiroyuki Sanada sebagai Scorpion, Joe Taslim sebagai Sub Zero, Mehcad Brooks sebagai Jax, Ludi Lin sebagai Liu Kang, Jessica McNamee sebagai Sonya Blade, Josh Lawson sebagai Kano serta Lewis Tan.

James Wan dan syarikat penerbitannya, Atomic Monster menerbitkan filem ini bersama-sama Todd Garner. Larry Kasanoff, E. Bennet Walsh, Michael Clear dan Sean Robins bertindak selaku penerbit eksekutif, manakala Simon McQuoid sebagai pengarah berdasarkan skrip yang ditulis oleh Greg Russo

Filem live-action “Mortal Kombat” pertama kali diangkat ke layar perak pada tahun 1995, yang diarahkan oleh Paul W.S. Anderson, dan diikuti sekuel berjudul “Mortal Kombat: Annihilation” menyusul dua tahun kemudian, tetapi disebabkan kritikan teruk yang diterima, pembikinan filem ketiga dibatalkan oleh pihak studio.

Filem terbaru Warner Bros. ini akan ditayangkan secara serentak dipawagam dan perkhidmatan HBO Max pada 16 April, 2021.

”MMA fighter Cole Young, accustomed to taking a beating for money, is unaware of his heritage—or why Outworld’s Emperor Shang Tsung has sent his best warrior, Sub-Zero, an otherworldly Cryomancer, to hunt Cole down. Fearing for his family’s safety, Cole goes in search of Sonya Blade at the direction of Jax, a Special Forces Major who bears the same strange dragon marking Cole was born with.

Soon, he finds himself at the temple of Lord Raiden, an Elder God and the protector of Earthrealm, who grants sanctuary to those who bear the mark. Here, Cole trains with experienced warriors Liu Kang, Kung Lao and rogue mercenary Kano, as he prepares to stand with Earth’s greatest champions against the enemies of Outworld in a high stakes battle for the universe.

But will Cole be pushed hard enough to unlock his arcana—the immense power from within his soul—in time to save not only his family, but to stop Outworld once and for all?”


Trailer Kedua Joker Telah Dilancarkan!

Warner Bros. dan DC telah melancarkan trailer kedua filem terbaru mereka berjudul Joker arahan pengarah Todd Philips. Anda boleh saksikan trailer filem tersebut dipemain video dibawah.

Joker telah diberi rating “R” oleh Persatuan Wayang Gambar Amerika (MPAA) kerana memaparkan  “Strong Bloody Violence, Disturbing Behavior, Language and Brief Sexual Images.”

Joker akan berlatarbelakangkan bandar Gotham pada era 80an, dimana ia mengisahkan tentang seorang “stand-up comedy” yang gagal yang berubah menjadi penjenayah dan kekacauan di bandar Gotham, secara perlahan-lahan menjadi legenda yang sangat menakutkan.

Joaquin Phoenix akan memainkan peranan sebagai Arthur Fleck, seorang pelawak yang akhir akan bertukar kepada penjahat paling terkenal dalam dunia komik DC iaitu Joker. Turut membintangi filem ini adalah Robert De Niro, Zazie Beetz dan juga Marc Maron.

Joker akan ditayangkan dipawagam tempatan pada 3 Oktober 2019.


Sekuel Epik Bencana “Twisters” Akan Ditayangkan Pada 2024

Sekuel kepada filem epik bencana tahun 1996 yang terkenal, Twister, dengan tajuk yang tepat, Twisters, telah diumumkan tarikh tayangannya oleh Universal.

Variety melaporkan bahawa Universal telah menjadualkan Twisters untuk tarikhtayangan pada 19 Julai 2024, meletakkan filem itu bersaing dengan beberapa filem blockbuster seperti Transformers: A New Generation pada hari yang sama dan filem terbitan Marvel Studios Thunderbolts seminggu kemudian.

Lee Isaac Chung dilaporkan sedang dirisik pihak studio untuk mengarahkan Twisters, manakala Mark L. Smith akan berkhidmat sebagai penulis lakon layar.

Diarahkan oleh Jan de Bont, ansuran pertama mengikuti pemburu puting beliung Bill Harding dan Dr. Joanne Harding, yang sedang ditengah-tengah perceraian mereka.

Pasangan itu bersatu semula semasa wabak puting beliung yang teruk di Oklahoma, di mana mereka dapat menguji peranti penjejakan cuaca mereka yang akan meningkatkan masa petunjuk pada amaran puting beliung.

Filem ini adalah kejayaan kritikal dan komersial, dengan kutipan kasar di seluruh dunia lebih AS$495 juta di box office. Ia turut dibintangi Cary Elwes, Philip Seymour Hoffman, Alan Ruck, Todd Field dan banyak lagi.


Aaron Aziz dan Farid Kamil Terima Gelaran Datuk

Pelakon dan pengarah, Farid Kamil Zahari dan artis kelahiran Singapura, Aaron Aziz antara 169 penerima darjah kebesaran dan pingat Pahang sempena memuliakan ulang tahun Hari Keputeraan Sultan Ahmad Shah di Istana Abu Bakar, Pekan, hari ini.

Farid Kamil yang juga Penerbit Filem FKX Sdn Bhd dan Aaron atau nama sebenarnya Aaron Mustapha Aziz masing-masing menerima Darjah Indera Mahkota Pahang (DIMP) yang membawa gelaran Datuk.

Sementara itu, isteri Menteri Wilayah Persekutuan Datuk Seri Tengku Adnan Tengku Mansor, Datin Seri Anggraini Sentiyaki mendahului senarai nama penerima pingat yang menerima Darjah Kebesaran Sri Sultan Ahmad Shah Pahang (SSAP) yang membawa gelaran Datuk Seri bersama 21 individu lain.

Manakala lima penerima dianugerahkan Darjah Sri Indera Mahkota Pahang (SIMP) dengan gelaran Datuk Indera.

Sultan Ahmad Shah juga berkenan mengurniakan darjah Setia Ahmad Shah Pahang (SAP) kepada enam penerima, Setia Mahkota Pahang (SMP) lapan individu, Ahli Mahkota Pahang (AMP) 20 penerima, Pingat Khidmat Cemerlang (PKC) enam penerima dan Pingat Jasa Kebaktian (PJK) kepada 13 individu.


Arthdal Chronicles Musim 2: Lee Joon Gi & Shin Se Kyung Mungkin Gantikan Tempat Song Joong Ki & Kim Ji Won

Lee Joon Gi dan Shin Se Kyung mungkin menggantikan Song Joong Ki dan Kim Ji Won dalam musim kedua Arthdal Chronicles yang sangat dinanti-nantikan!

Menurut laporan Soompi, kedua-dua agensi pelakon Lee Joon Gi dan Shin Se Kyung mengesahkan bahawa mereka menerima tawaran untuk membawa peranan utama dalam musim kedua Arthdal Chronicles, namun tawaran tersebut masih diteliti, dan tiada pengesahan sama ada mereka akan terima atau tidak setakat ini.

Arthdal Chronicles adalah drama fantasi epik tentang wira yang mencipta legenda mereka sendiri di tanah mitos Arth. Pada Februari yang lalu, syarikat produksi Studio Dragon secara rasmi mengumumkan bahawa produksi musim kedua akan bermula pada tahun ini.

Song Joong Ki dan Kim Ji Won memainkan watak utama pada musim pertama sebagai Eun Seom dan Tan Ya.

Musim kedua akan menggambarkan kisah tentang perkara yang berlaku di Arth lebih sedekad kemudian.

Pihak produksi telah memilih dengan teliti pelakon yang sesuai untuk menggambarkan versi dewasa Eun Seom dan Tan Ya. Disebabkan itu, mereka membuat tawaran kepada Lee Joon Gi dan Shin Se Kyung, kerana kedua-dua pelakon itu mempunyai filemografi yang mengagumkan dan spektrum lakonan yang luas.

Kim Young Hyun dan Park Sang Yeon, yang menulis musim pertama, akan mengetuai penghasilan lakon layar, manakala Kim Kwang Sik, pengarah filem The Great Battle, akan mengetuai pengarahan.

Arthdal Chronicles Musim 2 dijangka akan disiarkan pada 2023.


Filem Pulau Catat Sejarah Filem Malaysia Nombor 1 di Kemboja

WebTVAsia, syarikat terkemuka dalam ekonomi pencipta Asia dan studio kandungan premium, dengan kerjasama Westec Media iaitu pengedar filem terbesar di Kemboja,  mengumumkan kejayaan filem PULAU yang telah memecahkan rekod filem seram Malaysia di Kemboja.

Filem viral Pulau yang ditayangkan di pawagam Malaysia pada 8 Mac 2023 lalu, mengaut lebih daripada RM 700,000 sejak ditayangkan di Kemboja pada 22 Jun yang dinyatakan oleh pihak Westec Media sendiri. Selain itu, Westec Media turut mengumumkan filem tersebut telah menjadi filem Malaysia pertama dengan keuntungan tertinggi di Kemboja. Pulau memegang rekod untuk pembukaan paling besar pada hari pertama, hujung minggu pembukaan, hujung minggu kedua, dan hujung minggu ketiga bagi filem Malaysia di Kemboja. Ia juga merupakan; filem Malaysia nombor satu dan filem seram ketiga secara keseluruhan untuk Westec Media pada tahun 2023.

Ketua Pegawai Eksekutif (CEO) Kumpulan WebTVAsia, Fred Chong bekata, “Kami sangat gembira kerana Pulau berjaya menarik perhatian penonton yag luar biasa di Kemboja. Bersama dengan rakan pengedar, My Way Pictures dan Filmforce Studio, kami turut bangga adapat menyokong pembikinan filem yang berjaya di Malaysia dan seluruh Asia Tenggara. Ini membuktikan bahawa filem tempatan mampu berdiri setanding dengan filem antarabangsa”

Pengarah Eksekutif My Way Pictures, Michael Helfman, berkata, “Saya pernah menjangkakan bahawa bintang serantau seterusnya adalah daripada filem Pulau. Benarlah seperti yang dikatakan, seluruh barisan pelakon telah memberikan yang terbaik sehingga filem Pulau mendapat kejayaan yang mengejutkan di Kemboja. Saya amat berbangga kerana dapat terlibat dalam pembikinan filem Pulau yang dibintangi para pelakon Malaysia yang sangat berdedikasi dan berbakat.”

“Kerjasama serantau seperti ini melambangkan era baharu bagi industri kreatif Malaysia di mana kita boleh berkongsi pengetahuan, bakat, dan infrastruktur di seluruh Asia Tenggara,” kata Pengerusi FINAS, Datuk Kamil Othman, yang menyaksikan tandatangan MOU. “Kami bersemangat untuk melihat lebih banyak lagi kandungan daripada Malaysia, menawan penonton di Kemboja dan lebih jauh lagi.”

Selain daripada tayangan di panggung wayang, Pulau telah dipilih untuk Festival Filem Antarabangsa Kemboja 2023 dan menjadi satu-satunya wakil dari Malaysia. Pulau juga telah ditayangkan di Vietnam (juga menjadi filem Malaysia dengan keuntungan tertinggi sepanjang masa), Indonesia, Singapura, dan Brunei.

Memanfaatkan kejayaan Pulau di Kemboja ini, WebTVAsia dan Westec Media juga menandatangani MOU penting hari ini untuk bersama-sama membangunkan rangkaian pengkarya digital bersijil YouTube pertama di Kemboja di bawah payung MCN WebTVAsia.

“WebTVAsia yang mempunyai kebolehan tiada tandingan dalam membina saluran YouTube dan melahirkan bintang ternama akan membolehkan kami memperluaskan ekosistem pengkarya kandungan di Kemboja dengan cepat,” kata Ketua Pegawai Eksekutif (CEO) Kumpulan Westec Media, Michael Chai. “Perkongsian ini membolehkan bakat digital Kemboja mendapat lebih banyak manfaat daripada teknologi bertaraf dunia, sumber daya, dan bimbingan untuk mencapai kejayaan di YouTube.”

Dipacu oleh visi bersama dan kebolehan yang saling melengkapi, kerjasama WebTVAsia-Westec Media menandakan era baharu peneraju hiburan Malaysia di Kemboja dan rantau ini. Sejak 2013, rangkaian Asia WebTVAsia secara eksklusif menguruskan lebih daripada 3,500 saluran teratas dengan jumlah langganan gabungan sebanyak 800 juta dan menghantar lebih daripada 7 bilion lalu lintas video setiap bulan.


Adakah Loki Akan Mencapai “Tujuan Gemilangnya”?

Misteri di sebalik Time Variance Authority akan segera terbongkar dengan episod terakhir Loki yang akan ditayangkan pada hari ini, 14 Julai, secara eksklusif di Disney + Hotstar!

Persoalan peminat akhirnya akan terjawab ketika siri ini akan berakhir, dan God of Mischief akan menghadapi cabaran terbesarnya.

Meraikan musim finale, artis kesan khas visual Malaysia Sofyank96 telah membuat video sebagai penghormatan kepada Loki – tetapi adakah dia akan terlepas dari putaran waktu dengan TemPad miliknya telah musnah?

View this post on Instagram            A post shared by Mohamad sofian (@sofyank96)

Ingin memenangi barangan eksklusif Loki? Pastikan anda menyertai peraduan Loki hari ini! Ketahui cara penyertaan melalui Instagram, Facebook dan Twitter, dan cari kod QR yang tersembunyi yang akan membawa anda ke hadiah menarik!

Tom Hiddleston melakonkan watak utama dan disertai Owen Wilson, Gugu Mbatha-Raw, Sophia Di Martino, Wunmi Mosaku dan Richard E. Grant. Kate Herron mengarahkan Loki dan Michael Waldron sebagai ketua penulis.


ASTRO RIA TAMPIL KELAINAN LEBIH BERANI MENERUSI DRAMA ‘SCAMMER’

Drama bersiri ‘Scammer’ ialah sebuah karya asal yang mengangkat genre jenayah dan aksi terbitan syarikat produksi Radius One Sdn Bhd. Drama 20 episod arahan pengarah Norhanisham Muhammad ini turut menampilkan Shahrulezad Mohameddin dan Fazli Haji Baharom selaku penerbit.

Lebih istimewa, drama ini turut menampilkan lagu istimewa ‘Duit’ nyanyian Meerfly dan lagu ‘Emosi’ nyanyian Benzoloo ft Khodi sebagai lagu runut bunyi.

Drama ‘Scammer’ ditayangkan pada setiap hari Isnin hingga Khamis, jam 11.00 malam mulai secara eksklusif di saluran Astro Ria (104) serta turut boleh distrim menerusi aplikasi Astro GO dan platform On Demand untuk pilihan yang lebih fleksibel.

Joe (lakonan Kamal Adli) bertugas sebagai pegawai di sebuah bank antarabangsa di ibukota. Tugas utama Joe adalah mengawal keselamatan semua aktiviti perbankan pemegang akaun di bank cawangannya. Apabila diberhentikan kerja, Joe menjadi hilang arah untuk mencari wang untuk menanggung keluarganya.

Joe bertemu semula dengan kekasih lamanya, Amy (lakonan Siti Saleha) yang bekerja sebagai peguambela jenayah. Amy menawarkan kerja kepada Joe untuk memindahkan wang secara haram untuk klien-kliennya. Kerana terdesak, Joe menerima tawaran Amy dan berjaya memindahkan wang-wang tersebut tanpa dikesan oleh Bank Negara.

Kepakaran Joe menarik perhatian Uncle Wong (Chew Kin Wah), seorang ketua kongsi gelap di Kuala Lumpur. Uncle Wong mengupah Joe dan Amy untuk ‘mencuci’ wang haramnya setiap bulan. Aktiviti ‘cuci’ duit Joe dan Amy akhirnya dapat dikesan oleh pihak polis, diketuai oleh Darus (Hasnul Rahmat) dan Kahar (Muaz Fitri). Joe diugut akan dipenjarakan jika dia tidak mahu bekerjasama dengan Darus untuk menghentikan aktiviti ‘cuci’ duit Uncle Wong dan Amy.


Along With The Gods Berada Ditangga Pertama Carta Box Office Malaysia

Filem blockbuster Korea Selatan, Along With The Gods berada ditangga pertama carta box office Malaysua dan menyingkirkan filem seram Hollywood, Insidious: The Last Key ke tangga kedua

Filem Korea itu mula memasuki Malaysia pada 18 Januari yang lalu dan terus berada ditangga pertama carta box office tempatan walaupun dicabar hebat beberapa filem Hollywood yang lain seperti 12 Strong, Den of Thieves dan Downsizing.

Along with the Gods telah ditayangkan di Korea pada 22 Disember yang lalu dan telah mencipta rekod dengan disaksikan seramai 10 juta orang dalam hanya 15 hari tayangannya. Filem yang diarahkan oleh Kim Yong-hwa serta dibintangi oleh Kim Ja-hong, Kim Dong-wook, Do Kyung-soo, Lee Joon-hyuk, Kim Su-an, Lee Jung-jae dan Kim Ha-neul ini.

Sementara itu, Insidious: The Last Key jatuh ditangga kedua selepas berada ditangga pertama sejak mula ditayangkan pada 4 Januari. Manakala filem lakonan Liam Neeson kekal berada ditangga ketiga carta Box Office tempatan.

Berikut adalah kedudukan carta Box Office tempatan pada minggu lalu.

1. Along With The Gods: The Two Worlds
2. Insidious: The Last Key
3. The Commuter
4. 12 Strong
5. Jumanji: Welcome to the Jungle
6. Den of Thieves
7. The Greatest Showman
8. Thaanaa Serndha Koottam
9. Downsizing
10. Ayat-Ayat Cinta 2


Coco (2017) Review

Filem animasi Coco terbitan Pixar bagi saya boleh dikatakan antara filem terbaik yang pernah dihasilkan oleh studio animasi berkenaan. Jika hendak dibandingkan dengan trilogi Toy Story, Up, duology Finding Dory, dan The Good Dinosor, Coco bagi saya sebuah filem yang begitu berat dengan mesej yang cuba disampaikan kepada kanak-kanak.

Jujur saya katakan, dari segi humor, Coco memang sebuah filem animasi yang agak bosan, tetapi dari segi perjalanan cerita, ianya cukup terbaik, kuat dan berat untuk diikuti oleh penonton terutamanya golongan kanak-kanak. Selepas Toy Story 3, saya tidak pernah lagi menonton sebuah animasi yang mampu memberi satu perasaan sedih dalam diri saya dan memberikan kesedaran moral yang begitu kuat sehinggalah Coco diterbitkan.

Ia mengangkat perhubungan kekeluargaan sebagai tema dalam filem ini. Ia menceritakan konflik yang ada dalam diri seorang kanak-kanak yang mahu mengikuti kehendak keluarga yang melarangnya bermain muzik dan juga menuruti isi hatinya yang mahu dia menjadi pemuzik.

Larangan bermain muzik bermula dari moyangnya, iaitu Imelda yang tidak lagi mahu sebarang muzik hadir dalam kehidupannya dan juga keturunannya. Ia gara-gara tindakan suami Imelda yang telah meninggalkan keluarga demi mengecapi kehidupan sebagai seorang pemuzik. Imelda terpaksa menjalani kehidupannya dan membesarkan anak, Coco seorang diri. Disebabkan itu, ia telah menyampaikan larangannya kepada anak dan cucunya sehingga menjadi tradisi keluarga.

Namun Miguel Rivera, cucu kepada Imelda agak berbeza dari keluarganya. Dia begitu meminati muzik dan menjadikan Ernesto de la Cruz sebagai idolanya. Satu hari, dia dapati dirinya adalah berketurunan Ernesto de la Cruz, dan disebabkan sifat memberontaknya yang semakin menonjol dalam dirinya, dia telah mengingkari larangan keluarganya. Kerana ingkar, dan cubaan ‘meminjam’ gitar yang dimiliki oleh De la Cruz, ia telah menyebabkan Miguel terperangkap ke alam kematian sehinggalah dia menjumpai Hector. Demi mencapai impiannya menjadi pemuzik, Miguel telah meminta bantuan Hector untuk membawa berjumpa dengan moyangnya, Ernersto de la Cruz, dan Hector bersetuju dengan syarat membawa gambarnya ke alam kehidupan dan memberikan gambar tersebut kepada keluarga Hector.

Filem ini sebenarnya memberi satu panahan tepat kepada para penonton terutamanya kepada kanak-kanak mengenai mesej yang cuba disampaikan. Coco menceritakan bagaimana hubungan diantara bapa dan anak, pengorbanan yang perlu dilakukan demi keluarga dan juga membuang sifat pentingkan diri sendiri yang ada dalam diri. Seperti yang nyatakan di permulaan review, Coco bukan sekadar animasi untuk hiburan semata-mata, tetapi jalan cerita juga sangat releven untuk ditunjukkan kepada para penonton.

Selain itu juga, animasi yang ditonjolkan oleh Studio Pixar sangat-sangat menarik. Dengan visual yang penuh warna-warni, muzik-muzik yang sedap didengari serta menonjolkan budaya Mexican yang begitu menarik saya dapat rasakan Coco akan menjadi pemenang dalam anugerah Oscar akan datang. Saya suka dengan ketelitian Pixar menghasilkan ‘magis’ dalam filem animasi seperti ini, ia menjadikan filem Coco antara filem animasi yang paling bernilai sekali dan sangat berbaloi untuk ditonton.

Secara keseluruhan, Coco bukan sekadar sebuah animasi untuk tatapan mata dengan kecantikan yang penuh berwarna-warni dan kesedapan telinga mendengar muzik-muzik menarik, Coco juga memberikan satu inspirasi, memberi kesedaran moral serta bermain dengan perasaan para penonton. Saya mencadangkan anda menonton filem animasi ini bersama-sama keluarga dan rasai emosi yang cuba disampaikan dalam filem ini.


Jodie Comer Dikaitkan Dengan Peranan Furiosa Dalam Prekuel MAD MAX: FURY ROAD

Pengarah Mad Max: Fury Road, George Miller mengesahkan bahawa sebuah filem prekuel yang akan memberi fokus kepada karakter Furiosa akan dihasilkan tidak lama lagi.

Bagaimanapun, aktres Charlize Theron tidak akan meneruskan peranannya sebagai Furiosa, sebaliknya seorang pelakon yang lebih muda bakal mengalas peranan tersebut.

Pada Mac yang lalu, terdapat khabar angin yang mengaitkan pelakon Jodie Comer dengan watak Furiosa, dan laman The Hollywood Reporter (THR ) mungkin mengesahkan khabar angin tersebut. Bagaimanapun, laman tersebut tidak memberikan sebarang maklumat lanjut.

Dalam perkembangan berasingan, pelakon The New Mutants, Anya Taylor-Joy turut dikaitkan dengan watak Furiosa, manakala bintang The Eternals, Richard Madden dikhabarkan akan ‘dirisik’ untuk memainkan peranan “seorang lelaki tampan yang mempunyai parut”.

Filem prekuel Furiosa ini masih lagi ditahap awal pembangunan (Miller masih belum memulakan penggambaran filem Three Thousand Years of Longing dengan Tilda Swinton dan Idris Elba), jadi kita mungkin perlu menunggu untuk mengentahui senarai rasmi pelakon.


Review Filem: Zack Snyder’s Justice League (2021)

Review Filem: Zack Snyder's Justice League (2021)

Versi pawagam “Justice League” yang ditayangkan pada 2017 menjadi bahan jenaka peminat filem superhero. Rata-rata mereka berkata, suntingan Joss Whedon telah merosakan nada DCEU dan seolah-olah cuba mengikut acuan Marvel Cinematic Universe. Kecewa dengan filem ‘crossover’ DC itu, para peminat, yang turut disokong Zack Snyder dan beberapa krew belakang tabir, telah melancarkan kempen yang mendesak...

Versi pawagam “Justice League” yang ditayangkan pada 2017 menjadi bahan jenaka peminat filem superhero. Rata-rata mereka berkata, suntingan Joss Whedon telah merosakan nada DCEU dan seolah-olah cuba mengikut acuan Marvel Cinematic Universe. Kecewa dengan filem ‘crossover’ DC itu, para peminat, yang turut disokong Zack Snyder dan beberapa krew belakang tabir, telah melancarkan kempen yang mendesak Warner Bros. untuk melepaskan “Justice League” versi Zack Snyder.
Kempen mereka berjaya, dan Warner Bros. dengan bermurah hati telah memberikan bajet kepada Snyder untuk menyunting semula “Justice League” mengikut acuannya sendiri. Dan, selepas sabar menunggu, para peminat filem superhero, khususnya DC, akhirnya dapat menonton “Zack Snyder’s Justice League” di perkhidmatan streaming HBO Go.
Saya dan beberapa penulis Kakimuvee berpeluang menonton “Zack Snyder’s Justice League” lebih awal, dan kami bersepakat visi Snyder lebih baik dari versi pawagam. Dari segi plot, sudah tentu “Zack Snyder’s Justice League” dan versi asal tidak jauh bezanya, menceritakan bagaimana sekumpulan metahuman yang perlu bersatu untuk menghalang Steppenwolf dari menggambil ‘Motherboxes’ dan menguasai planet Bumi.
Yang membezakan visi Sndyer dan versi asal adalah perincian cerita, perkembangan karakter dan nada filem. Snyder bukan sekadar menceritakan usaha ‘Justice League’ yang mahu menghalang Steppenwolf, tetapi turut memasukkan ‘backstory’ beberapa watak adiwira seperti ‘Cyborg’. ‘Backstory’ watak utama ini perlu, memandangkan terdapat beberapa adiwira masih belum mempunyai filem solonya sendiri.

Amaran!! Major Spoiler!
Anda boleh berhenti disini untuk mengelak dari membaca spoiler

‘Backstory’ Aquaman misalnya, telah menggambarkan serba sedikit konflik yang dihadapi Arthur Curry sebelum ia diceritakan dengan lebih terperinci dalam filem solonya sendiri pada 2018. Sementara kisah Cyborg sangat penting kerana keluarga Silas memainkan peranan yang cukup kritikal dalam membantu Justice League menjejaki dan menentang Steppenwolf.
Bagi memudahkan penonton dapat mengikuti penceritaannya, Snyder membahagikan filemnya kepada enam bab, yang mana setiap bab disertakan tajuk, merujuk kepada plot bab tersebut. Selain itu juga, Snyder turut memasukkan bab ketujuh iaitu ‘epilog’, yang berdurasi lebih kurang 20 ke 25 minit. Bab epilog ini sebenar bonus dari Snyder kepada peminatnya.
Snyder juga tidak melupakan watak-watak tidak kurang pentingnya. Lois Lane yang kehilangan Superman dipaparkan kesengsaraannya – lebih berdrama, malah pengarah itu juga turut menampilkan beberapa cameo yang berpotensi untuk menjadi watak utama dalam filem akan datang. Untuk info, watak-watak cameo ini telah dipotong dalam versi Whedon.
Seperti yang kita tahu, Snyder sangat mementingkan nada ‘gelap’ dalam filemnya. Penafian, visual filemnya tidak gelap seperti CD cetak rompak. Apabila kita menonton visi Snyder ini, kita dapat rasanya sesuatu yang suram, dan ‘dark’. Elemen komedinya sangat sikit, tetapi dialog popular ‘I’m rich’ masih kekal dalam visinya. Hanya Barry Allen dijadikan watak ‘comic relief’, sesuai dengan karakternya dalam komik. Jika versi pawagam kita melihat babak komedi seperti Diana Prince terhempas atas The Flash, dan Aquaman terduduk atas Lasso of Truth, dalam versi Snyder, semua itu dibuang jauh-jauh.

Nada gelapnya turut dipaparkan dalam aksi pertarungan. Karakteristik heroin Diana Prince aka Wonder Woman seolah-olah berubah menjadi anti-heroin apabila dia membunuh kejam lawannya. Saya tahu, semua superhero ‘live-action’ pernah membunuh, tetapi bagaimana Snyder menterjemahkan cara mereka bertempur dan membunuh agak mengejutkan, ibarat seperti Spartan menikam, menetak dan memancung dengan bala tentera Xerxes dalam filem “300”.
Walaupun Snyder memperincikan lagi plot dan karakter, dia tidak dapat lari dengan gaya ‘slo-mo’. Snyder memasukkan banyak babak gerak perlahan. Sesekali mungkin tidak mengapa, tetapi jika terlampau kerap kadang kala boleh menjadi mengantuk. Tidak hairan kenapa filem ini berdurasi empat jam. Sekitar dua hingga tiga pertama mungkin membosankan segelintir penonton, dan pekara itu diakui oleh saya dan rakan penulis yang lain. Anda akan melihat banyak adegan ‘bercakap’, tetapi bagi saya ia tidak menghairankan, kerana Snyder sememangnya mahu memperincikan plot filem ini.
Mujur masih terdapat beberapa adegan aksi sebelum kita dibawah melihat pertarungan akhir antara Justice League dan Steppenwolf. Pertempuran di Themyscira dipanjangkan sedikit dengan ‘detailing’ babak aksi yang lebih menarik dan ganas. Puas melihat pahlawan Amazon bertempur dengan Steppenwolf. Sejarah ‘Motherboxes’, terutamanya mengenai Parademon telah diubah sedikit, pekara ini akan saya kupaskan dalam artikel akan datang, dan penantian yang dinanti, pertarungan akhir yang menjanjikan aksi yang DCEU yang begitu hebat.
Babak klimaks “Zack Snyder’s Justice League” harus diberi tumpuan kerana babak ini sangat berbeza dari versi Whedon. Seperti yang sebutkan diatas, nada ‘dark’ dengan gabungan elemen keganasan menjadi faktor kenapa saya katakan “final fight” versi Snyder adalah antara yang terhebat dalam DCEU. Snyder langsung tidak membazirkan masa pertarungan dengan menyelamatkan keluarga Rusia.

Segalanya tertumpu pada misi Justice League, iaitu untuk menghentikan Steppenwolf. Yang paling menarik, sebaik sahaja tamat, kita akan tertanya-tanya siapakah watak OP yang sebenar. Adakah Superman? Cyborg? atau karakter adiwira yang lain. Jujur saya katakan, pertarungan akhir filem ini sangat epik.
Izinkan saya mengulas sedikit babak ‘Kightmare’ yang dinantikan peminat. Saya tidak ingat berapakah durasi babak tersebut, tetapi ia memberi impak yang cukup besar, khususnya pada watak Joker. Seperti “Justice League”, Joker turut menjadi bahawa ketawa, tetapi Snyder telah ‘twist’ watak Jared Leto itu menjadi lebih ‘dark’ dan ‘memorable’. Mungkin ada yang mengingatinya kerana berpakaian seperti Taliban, tetapi saya merasa sesuatu yang lebih dalam diri Joker.
Bagi saya “Zack Sndyer’s Justice League” lebih baik dari versi asal, lebih terperinci dan lebih aksi. Mungkin pendapat anda berbeza, tetapi saya menyukai versi kali ini, dan saya teruja jika visi Snyder diteruskan Warner Bros., lebih-lebih lagi selepas saya melihat babak “Knightmare” dan membaca perancangan Snyder untuk hasilkan “Justice League 2”, yang berdasarkan komik “Injustice League”. Secara keseluruhan, filem ini masih menyampaikan cerita yang sama, cuma yang membezakannya, anda melihat versi Snyder, bukan Whedon.
“Zack Snyder’s Justice League” akan ditayangkan di HBO GO mulai 18 Mac ini.

                   Rating Kakimuvee

4/5


“Hometown Cha-Cha-Cha” Catat Rating Tertinggi

Drama romantik Hometown Cha-Cha-Cha terus menunjukkan prestasi baik sepanjang siarannya. Menurut Nielsen Korea (via Soompi), drama lakonan Kim Seon Ho dan Shin Min Ah itu telah mencapai penilaian tertinggi setakat ini. Episod ketiga drama itu telah merekodkan purata rating sebanyak 8.7 peratus, sekaligus mencipta rekod peribadi drama tersebut.

Hometown Cha-Cha-Cha turut popular dikalangan demografi utama penonton berusia 20 hingga 49 tahun, dengan merekodkan purata rating 4.5 peratus dan kemuncaknya 5.4 peratus – menduduki tempat pertama dalam slot waktunya di semua saluran, termasuklah rangkaian siaran awam.

Hometown Cha-Cha-Cha boleh distrim di perkhdimatan streaming Netflix setiap Sabtu dan Ahad jam 10.00 malam MYT.

Sementara itu, drama terbaru JTBC Lost, lakonan Ryu Jun Yeol dan Jeon, telah memulakan langkah kanan pada episod pertama dengan merekodkan rating 4.2 peratus. Rating tersebut mengatasi drama sebelumnya, Nevertheless (yang menduduki slot waktunya), yang mencatatkan rating 2.2 peratus pada tayangan perdana, dan berakhir dengan rating rendah 1.7 peratus.

Drama romantik empat-bahagian, Check Out the Event mengakhiri rancangannya dengan rating 0.8 peratus. Akhir sekali, drama KBS 2TV Revolutionary Sisters meneruskan rentaknya sebagai program yang paling ramai penonton pada hari Ahad dengan rating 28.6 peratus.


Merobek Kisah Sebenar Disebalik Filem – Filem IP Man

Mesti ramai dikalangan peminat-peminat filem pernah menonton siri filem Ip Man lakonan Donnie Yen. Bermula dari filem pertama yang diterbitkan pada tahun 2008 sehinggalah filem ketiga yang diterbitkan pada 2015, Donnie Yen telah mempersembahkan perjalanan hidup bekas mahaguru seni mempertahankan diri Wing Chun dari zaman penaklukan Jepun keatas negara China pada tahun 1937 sehinggalah Ip Man menjalani kehidupannya di Hong Kong sekitar tahun 1950an.

Jika anda menonton ketiga-tiga filem berkenaan, anda pasti merasakan perjalanan hidup Ip Man begitu mencabar. Dari menentang jeneral-jeneral tentera Jepun sehinggalah bertarung dengan orang asing yang terlibat dengan kongsi gelap. Persoalannya, adakah benar perjalanan bekas mahaguru Wing Chun itu seperti yang dipertontonkan?

Mari kita lihat perjalanan hidup sebenar individu yang bernama Ip Man atau nama sebenarnya Yip Kai Man.

Yip Man atau juga dikenali sebagai Ip Man dilahirkan pada 1 Oktober 1883 disebuah bahagian yang terletak di negara China dikenali sebagai Foshan. Dia merupakan anak ketiga dari empat beradik dan lahir dari keluarga yang kaya raya dan mempunyai latarbelakang pendidikan yang baik.

Antara anak-anak murid Ip Man – Dapat kenalipasti Bruce Lee?

Ip Man mula mempelajari seni mempertahankan diri Wing Chun semasa berusia 7 tahun dari guru yang bernama Chan Wah-shun. Ip Man merupakan pelajar terakhir Chan, tetapi kebanyakkan teknik dan skill Wing Chun dipelajari dari Wu Chung-sok, pengikut paling tua Wing Chun. Ia disebabkan umur gurunya yang semakin tua dan menyukarkan Chan Wah-shun untuk mengajar Ip Man. Antara pesanan terakhir Chan Wah-shun sebelum meninggal dunia adalah meminta Wu Chung-sok terus mengajar Ip Man.

Semasa berusia 15 tahun, Ip Man telah berpindah ke Hong Kong dan semasa berusia 16 tahun, dia telah memasuki kolej St. Stephen – sekolah untuk keluarga kaya dan orang asing di Hong Kong. Di sana Ip Man telah bertemu dengan seorang individu yang bernama Leung Bik. Lelaki tersebut telah mengajak Ip Man untuk beradu tenaga selepas dia melihat Ip Man menewaskan seorang anggota polis. Ip Man memenuhi pemintaan lelaki tersebut, tetapi tewas dengan mudah. Selepas pertarungan singkat itu, Leung Bik mendedahkan dirinya adalah pelajar senior kepada Chan Wan-Shun (guru pertama Ip Man) dan anak kepada Leung Jan, guru kepada Chan Wan-shun. Ip Man kemudiannya telah mempelajari Wing Chun secara mendalam dengan Leung Bik.

Ip Man kemudian telah pulang ke tempat asal, Foshan semasa berusia 24 tahun. Disana dia telah menjadi anggota polis dan telah mengajar seni mempertahankan diri Wing Chun kepada orang bawahannya, rakan-rakan serta saudara terdekatnya. Walaupun telah menurunkan ilmu kepada orang lain, Ip Man pada masa itu belum membuka sekolah seni mempertahankan diri secara rasmi disana. Antara anak-anak muridnya pada masa itu adalah Chow Kwong-yue, Kwok Fu, Lun Kah, Chan Chi-sun, Xu He-Wei and Lui Ying. Bagaimanapun, tidak semua anak muridnya meneruskan legasi Wing Chun.

Ip Man telah berkahwin dengan Cheung Wing-sing dan mempunyai dua orang anak lelaki yang juga bakal menjadi guru kepada seni Wing Chun dimasa akan datang.

Semasa peperangan diantara China dan Jepun pada 1937 sehingga 1945, Ip Man dan keluarganya berpindah ke kampung anak muridnya iaitu Kwok Fu dan menumpang sehingga perang tamat. Semasa era tersebut, Ip Man telah kehilangan harta bendanya disebabkan perang. Dalam masa yang sama, pihak Jepun telah beberapa kali berjumpa dengan Ip Man untuk meminta dia mengajarkan seni mempertahankan diri Wing Chun kepada anggota tentera Jepun.

Selepas perang tamat, Ip Man telah pulang ke kampung halamannya, Foshan dan meneruskan kariernya sebagai anggota polis. Bagaimanapun, Ip Man dan keluarganya terpaksa melarikan diri ke Hong Kong selepas Parti Komunis China memenangi perang saudara yang berlaku selepas era penaklukan Jepun. Ip Man melarikan diri disebabkan dia adalah pegawai dari Parti Kuomintang, sebuah parti nasionalis China. Malah dia dikatakan mengajar seni mempertahankan diri kepada tentera-tentera Nasionalis China – punca utama kenapa dia melarikan diri ke Hong Kong.

Salah satu babak dalam filem Ip Man 2008

Di Hong Kong, Ip Man telah membuka sekolah seni mempertahankan diri Wing Chun. Bagaimanapun kehidupannya disana tidak semewah dahulu. Kehidupannya di Hong Kong begitu sukar dan seringkali berhadapan dengan masalah kewangan. Anak-anak muridnya antara yang banyak membantu dalam menyelesaikan masalah kewangan.

Kebanyakan pelajar-pelajar Ip Man di Hong Kong tidak menghabiskan pelajaran mereka. Ada yang berhenti selepas beberapa bulan belajar dan ada juga yang meninggalkan seni mempertahankan diri Wing Chun selepas tewas ditangan pengamal seni mempertahankan diri yang lain. Bagaimanapun, sebelum kematian Ip Man, beberapa anak muridnya telah memperolehi kemenangan dalam perlawanan menentang pelajar-pelajar dari sekolah mempertahankan diri yang lain. Kejayaan tersebut telah meningkatkan reputasi Ip Man sebagai seorang guru seni mempertahankan diri.

Hari-hari gelap Ip Man berterusan apabila dia disahkan menghadapi penyakit kanser pada tahun 1972. Beberapa bulan sebelum kematiannya, dia telah meminta 2 orang anaknya dan beberapa orang pelajar untuk merakam beberapa pergerakan Wing Chun. Namun dia hanya sempat merakam beberapa pergerakan sahaja. Tujuannya hanya satu, iaitu bagi menunjukan seni Wing Chun yang sebenar, dan mengelakkan dari bekas anak muridnya mengajar teknik Wing Chun yang salah.

Pada 2 Disember 1972, Ip Man atau Yip Kai Man telah meninggal dunia disebabkan kanser. Kematiannya telah meninggalkan legasi seni mempertahankan diri Wing Chun kepada dunia. Ramai bekas anak murid Ip Man meneruskan legasinya, yang paling terkenal dan kita cukup kenali adalah Bruce Lee.

Walaupun kita tahu, tiga filem Ip Man yang dihasilkan pada tahun 2008, 2010 dan 2015 menceritakan kisah hidup legenda Kung Fu dunia itu, tetapi ketepatan jalan cerita tersebut amat jauh menyimpang dari kisah sebenar.

Sebagai contoh dalam filem pertama Ip Man yang diterbitkan pada 2008, beberapa fakta mengenai perjalanan hidup legenda itu telah ditokok tambah agar filem tersebut menjadi sangat menarik. Jika filem pertama menunjukan Ip Man mengajar hampir kesemua pekerja kilang kapas seni Wing Chun semasa zaman penaklukan Jepun, hakikat sebenarnya, Ip Man hanya mengajar sebilangan kecil individu yang bekerja di kilang tersebut dan kebanyakkannya adalah kanak-kanak.

Malah pertarungan diantara Ip Man dan General Miura (jeneral tentera Jepun) tidak pernah berlaku sama sekali. dia cuma didatangi beberapa pegawai tentera Jepun untuk meminta mengajar seni Wing Chun kepada berapa anggota tentera penakluk.

Boleh dikatakan, banyak kisah hidup Ip Man dalam ketiga-tiga filem sengaja ditokok tambah oleh barisan penulis skrip filem. Bagaimanapun, hasil kreativiti dan inovatif mereka dalam mengolah cerita perjalanan hidup Ip Man telah menjadikan ia nampak lebih menarik dan menghiburkan serta berjaya membuatkan kita mengenali seorang legenda dalam dunia seni mempertahankan diri… iaitu Ip Man


PELANCARAN KOLEKSI BUKU ‘SIRI SAYANGI RASUL’ ALIF & SOFIA SEMPENA SAMBUTAN MAULIDUR RASUL 2020

PETALING JAYA, 28 OKTOBER, 2020 – Bersempena dengan sambutan Maulidur Rasul S.A.W yang bakal disambut pada 29 Oktober tahun ini, Primeworks Studios dengan kerjasama Blindspot Studios mengeratkan lagi ukhuwah yang terjalin dengan pelancaran koleksi buku pertama di pasaran Malaysia dari siri animasi Alif & Sofia iaitu ‘Siri Sayangi Rasul’.

Koleksi siri buku bergambar ini adalah kolaborasi kreatif antara Primeworks Studios dan Blindspot Studios, penerbit bersama siri animasi Alif & Sofia, dengan kerjasama syarikat penerbitan Armoni Gold Mind. Objektif penerbitan siri ini ialah untuk menyampaikan kisah para Nabi dalam penceritaan yang menarik dan memudahkan ibu bapa untuk berkongsi kisah-kisah ini dengan anak-anak mereka.

Ketua Pegawai Eksekutif Primeworks Studios, Datuk Ahmad Izham Omar,  berkata, “Alif & Sofia adalah platform yang tepat bagi ibu bapa yang mencari kandungan yang sesuai untuk anak-anak prasekolah mereka.  Ini diperkuatkan lagi dengan respon yang kami terima di kedua-dua platform media sosial dan TV yang mana Alif & Sofia mempunyai pengikut yang tinggi dikalangan ibu bapa generasi muda. Trend membaca bersama anak-anak yang kini dijadikan aktiviti rutin ibu bapa  bagi mengeratkan hubungan kekeluargaan perlu dipupuk dari usia muda.  Oleh itu pemilihan buku yang sesuai seperti Alif & Sofia, produk terbitan perlesenan pertama kami di Malaysia amatlah bersesuaian.”

“Sebelum pelancaran di Malaysia, kami terlebih dahulu melancarkan siri buku AR (Augmented Reality) ‘Ayo, Shalat!’ versi Bahasa Indonesia.  Kami mendapat sambutan yang baik ketika pelancaran diadakan di pesta buku Big Bad Wolf, di Jakarta, Indonesia pada Mac lalu dan habis dijual dalam beberapa hari pertama penjualan. Sambutan ini sememangnya di luar jangkaan kami kerana pelancaran semula jenama animasi Alif & Sofia baharu berlangsung kurang dari setahun lalu, pada bulan Mei tahun lepas. Kami berharap ‘Siri Sayangi Rasul’ akan turut mendapat sambutan hebat dari penonton kami.”

Pelancaran pertama ‘Siri Sayangi Rasul’ Alif & Sofia mengandungi empat judul yang menampilkan kisah Nabi Sulaiman a.s (Dengan Ratu Balqis), Nabi Nuh a.s (Kapal Yang Besar), Nabi Yunus a.s (Ditelan Ikan Nun) dan Nabi Muhammad S. A. W (Lahir Pada Tahun Gajah).  Malah, siri ini juga lengkap dengan ilustrasi menarik serta boleh didapati dalam dua versi bahasa iaitu Bahasa Malaysia dan Bahasa Inggeris. Ia amat bersesuaian dijadikan bahan bacaan oleh  ibu bapa bersama anak-anak ketika berada di rumah dalam musim pandemik ini.

Menurut Encik Lukman Nulhakim Othman, Ketua  Pegawai Eksekutif, Blindspot Studios, “Kami cuba untuk mengolah cerita khas buat pembaca muda dan menggalakkan sesi membaca interaktif antara ibu bapa dan anak-anak untuk menghayati kisah-kisah para Nabi dan Rasul yang hebat.  Ibu bapa turut boleh membimbing anak-anak ketika sesi bercerita dan secara tidak langsung ia dapat mengeratkan lagi hubungan kekeluargaan ketika meluangkan lebih banyak masa yang berkualiti bersama di rumah ketika pandemik ini.”

“Kami harap ‘Siri Sayangi Rasul’ Alif & Sofia dapat memberi inspirasi kepada kanak-kanak untuk mencontohi sifat Nabi-Nabi dengan memperkenalkan tokoh-tokoh berani dari dunia Islam ini kepada mereka. In Syaa Allah kami akan terus menambah judul yang baharu dalam beberapa bulan akan datang.”

Dapatkan ‘Siri Sayangi Rasul’ Alif & Sofia di platform e-dagang Shopee (kualitibooks) pada harga RM23.60 setiap set (mengandungi empat judul) atau RM5.90 senaskhah. Siri buku ini juga bakal dijual di kedai-kedai buku berhampiran di seluruh negara tidak lama lagi.

Alif & Sofia adalah siri animasi 3D yang tersedia di platform YouTube dan menampilkan kandungan interaktif yang sesuai untuk kanak-kanak prasekolah hari ini. Alif yang berumur 5 tahun mempunyai sifat ingin tahu yang tinggi dan aktif bertanya kepada kakaknya Sofia, yang berusia 7 tahun.  Sebagai kakak yang bertanggungjawab, Sofia cuba untuk membimbing dan menggalakkan adiknya berkongsi dan mencari jawapan bersama.  Sebagai kanak-kanak, mereka sangat gembira dan kagum meneroka dunia di sekeliling mereka dan secara tidak langsung mereka belajara akan nilai-nilai murni melalui cerita, muzik, tarian dan permainan imaginatif.  Siri ini juga memupuk nilai-nilai murni Islam dalam kehidupan seharian, memberi panduan kepada ibu bapa untuk membimbing anak-anak mereka dan berkongsi pengalaman menerusi kandungan pembelajaran yang menghiburkan serta dapat menggalakkan perkembangan minda anak dengan baik.

Siri animasi Alif & Sofia boleh ditonton di laman rasmi YouTube www.youtube.com/alifsofia dengan episod baharu dimuatnaik setiap hari Jumaat.  Ikuti Alif & Sofia di Instagram @alif.sofia dan Facebook di www.facebook.com/AlifDanSofia, atau klik #AlifSofia di setiap platform media sosial.

boleh ditonton di laman rasmi YouTube


Charlie Cox Mungkin Meneruskan Watak Daredevil Dalam Filem MCU

Daredevil merupakan antara rancangan Marvel Netflix yang terpaksa dibatalkan meskipun beraksi cemerlang selama tiga musim. Walaupun begitu, peminat masih tidak putus harapan yang melihat watak Daredevil lakonan Charlie Cox kembali ke Marvel Cinematic Universe (MCU) bentuk yang berbeza pada masa akan datang

Buat masa ini Marvel Studios masih tidak dibenarkan untuk menyentuh Defender selama beberapa tahun kerana hakmilik masih dipegang Netflix. Namun jika tempoh hakmilik tamat, tidak mustahil Daredevil dan karakter Defender yang lain akan dibawa masuk ke MCU.

Menurut laporan dari laman We Got This Covered, Marvel dikatakan mahu aktor Charlie Cox kembali memainkan peranannya sebagai Daredevil dalam filem MCU akan datang. Buat masa ini masih belum ada pengesahan, tetapi difahamkan pihak studio merancang untuk terus mengekalkan Cox sebagai Daredevil memandangkan dia memiliki potensi yang besar.

Memandangkan kontrak diantara Netflix dan Marvel untuk karakter Daredevil akan tamat pada 2020, terdapat perkhabaran lain yang mengaitkan Daredevil dengan filem Spider-Man 3. Alter ego Daredevil, Matt Murdock dikatakan akan membuat kemunculan dalam filem Spider-Man akan datang sebagai peguam kepada Peter Parker selepas dia dituduh oleh Mysterio. Selain Matt Murdock, karakter She-Hulk a.k.a Jennifer Walters juga turut dikaitkan dengan peranan peguam kepada Peter Parker.

Setakat ini, laporan mengenai Charlie Cox sebagai Daredevil dan penglibatan Daredevil dalam filem Spider-Man 3 masih lagi dianggap khabar angin. Perancangan untuk watak Daredevil mungkin hanya akan diketahui sekurang-kurangnya tahun hadapan apabila kontrak bersama Netflix tamat. Begitu juga dengan filem Spider-Man 3, maklumat dan info mengenai filem ketiga Spidey itu hanya akan diketahui sebaik sahaja proses pra-produksi dimulakan.

Apapun diharapkan Marvel dapat mengekalkan Charlie Cox sebagai Matt Murdock / Daredevil dan memperkenalkan karakter tersebut dalam MCU; sama ada menerusi rancangan televisyen, filem solo atauapun filem ‘crossover’.


Poster “DC League of Super-Pets” Dedah Pandangan Pertama Justice League

Warner Bros. telah mendedahkan poster terbaru filem animasi yang akan datang, DC League of Super-Pet, yang memberikan pandangan pertama rekabentuk animasi terbaru Justice League.

Krypto (Dwayne Johnson), Ace (Kevin Hart) dan rakan berkaki empat yang lain menjadi tumpuan, bersama Superman (John Krasinski), Batman (Keanu Reeves), Wonder Woman, Green Lantern dan The Flash. Imej promosi tambahan mendedahkan Aquaman dan Cyborg

Barisan pelakon suara yang lain terdiri daripada Kate McKinnon, Vanessa Bayer, Natasha Lyonne, Diego Luna, dan Marc Maron.

“Dalam ‘DC League of Super-Pets,’ Krypto the Super-Dog dan Superman adalah kawan baik yang tidak dapat dipisahkan, berkongsi kuasa besar yang sama dan memerangi jenayah di Metropolis secara berdampingan,” menurut sinopsis.

“Apabila Superman dan seluruh ahli Justice League diculik, Krypto mesti meyakinkan haiwan di tempat perlindungan—Ace the hound, PB the potbellied babi, Merton the turtle and Chip the squirrel—untuk menguasai kuasa baru mereka sendiri dan membantunya menyelamatkan wira-wira itu.”

Ditulis dan diarahkan oleh Jared Stern, DC League of Super-Pets akan ditayangkan di pawagam 28 Julai ini.

Batman works alone or does he? The #DCSuperPets are coming to theaters this summer. pic.twitter.com/mW1UJ0JNHi— DC League of Super-Pets (@DCSuperPets) March 6, 2022


Florence Pugh, Olivia Colman Sertai Sekuel “Puss in Boots”

Selepas hampir sedekad perancangannya, sekuel Puss in Boots nampaknya menunjukkan perkembangan.

Menurut Deadline, Universal Pictures telah mengumpulkan barisan pelakon suara bertaraf bintang untuk menyertai Antonio Banderas, yang kembali memainkan semula peranannya sebagai pendekar pedang kucing.

Antara yang membintangi Puss in Boots: The Last Wish adalah Florence Pugh (Black Widow, Hawkeye), Olivia Colman (The Crown), Harvey Guillén (What We Do in the Shadows), John Mulaney (Chip ‘n Dale: Rescue Rangers),  Da’Vine Joy Randolph (The Lost City), Anthony Mendez (Jane the Virgin), Samson Kayo (Our Flag Means Death), dan Ray Winstone (Black Widow).

Puss in Boots: The Last Wish

What We Do in the Shadows

Di samping itu, turut disahkan bahawa calon Oscar Salma Hayek (Eternals) secara rasmi mengulangi watak suarannya sebagai Kitty Softpaws dari filem tahun 2021. Hayek akan menerajui sekuel bersama Antonio Banderas sebagai Puss in Boots da Harvey Guillén yang akan membawa watak anjing, Perro.

Puss in Boots: The Last Wish diarahkan secara bersama oleh Joel Crawford dan Januel Mercado, dengan Mark Swift sebagai penerbit. Kesemua mereka sebelum ini telah bekerjasama dalam filem animasi tahun 2021, The Croods: A New Age.

Puss in Boots: The Last Wish

“Sekuel ini sekali lagi akan mengikuti kisah Puss in Boots ketika dia mendapati bahawa minatnya untuk menggembara akan menjejaskannya kehidupannya. Dia telah menggunakan lapan dari sembilan nyawanya, menyebabkan dia hanya memiliki satu lagi nyawa. Puss memulakan perjalanan epik untuk mencari Mitos Last Wish dan memulihkan sembilan nyawanya.”

Filem ini dijadualkan tayangan pada 23 September tahun ini, dan bakal berentap dengan filem psikologikal thriller Don’t Worry Darling yang dibintangi Olivia Wilde dan Florence Pugh.

Puss in Boots merupakan spin-off kepada francais Shrek yang ditayangkan pada 2011. Filem animasi tersebut telah memperoleh kutipan box office sebanyak AS$555 juta dan tercalon dalam kategori Filem Animasi Terbaik di Anugerah Academy Ke-84.


Review Filem: Meg 2: The Trench (2023)

AMARAN SPOILER!!! Saya sangkakan, filem kolaborasi produksi Hollywood dengan syarikat dari China telah pupus, rupanya masih lagi ada, dan ianya datang dalam bentuk sekuel menerusi filem Meg 2: The Trench.  Jason Statham sekali lagi menjadi hero dan dia kali ini tidak bertarung dengan satu jerung gergasi pra-sejarah, Megalodon, sebaliknya tiga! sekaligus meletakkan watak Statham setara dengan...

Review Filem: Meg 2: The Trench (2023)

AMARAN SPOILER!!!
Saya sangkakan, filem kolaborasi produksi Hollywood dengan syarikat dari China telah pupus, rupanya masih lagi ada, dan ianya datang dalam bentuk sekuel menerusi filem Meg 2: The Trench.
Jason Statham sekali lagi menjadi hero dan dia kali ini tidak bertarung dengan satu jerung gergasi pra-sejarah, Megalodon, sebaliknya tiga! sekaligus meletakkan watak Statham setara dengan watak-watak hero yang sukar untuk dikalahkan termasuklah Dom Torreto.
5 tahun selepas peristiwa filem pertama, watak Statham, Jonas Taylor kini menjadi pejuang alam sekitar dengan menumpaskan sindiket yang mencemarkan alam, terutamanya lautan. Dia juga menjadi ketua kepada pasukan ekplorasi Mana One, yang meneroka jurang dalam Mariana, dimana ia adalah tempat Megalodon dijumpai.
Jiuming Zhang, yang mengambil-alih kedudukan kakaknya, Suyin, di Mana One turut menjalankan eksperimen Megalodon dengan melihat sejauh mana kepatuhan makhluk pra-sejarah itu jika ia di bela dari kecil. Ketika sedang meneroka lokasi yang masih belum dicatat dalam peta mereka, pasukan Mana One mengesan binaan manusia.
Hairan dengan penemuan tersebut, mereka pergi menyiasat lokasi tersebut, tetapi diserang hendap dengan letupan besar yang mengegarkan jurang tersebut. Kapal selam mereka yang dinaiki mereka mengalami kerosakkan teruk akibat letupan tersebut, dan mereka terpaksa keluar dari kenderaan mereka dan pergi ke binaan misteri itu.
Menggunakan ‘sut-exo’ yang membolehkan mereka berjalan didasar lautan yang sedalam lebih 25 ribu kaki, mereka menuju ke binaan tersebut tanpa diketahui bahawa mereka menjadi sasaran sindiket haram yang ingin menghapuskan mereka.. dan juga sekawan megalodon serta makhluk gergasi misteri yang melihat mereka sebagai makan malam.

Seperti filem pertama, Meg 2: The Trench menawarkan aksi popcorn yang mungkin disukai peminat. Cuma, sekuel kali ini melangkaui jangkaan otak dengan aksi-aksi watak lakonan Statham yang sukar untuk diproses oleh akal fikiran. Sepanjang perjalanan filem, hanya bahagian kedua yang benar-benar memberikan perasaan seram dan ngeri, sesuai dengan teras utama filem ini yang menyajikan ketakutan manusia berhadapan dengan jerung gergasi.
Latarbelakang laut dalam yang gelap dan suram, ditambah apabila mereka terpaksa berjalan di dasar laut sambil diperhatian oleh makhluk-makhluk aneh di dasar lautan dalam telah membangkitkan debaran penonton. Masakan tidak, watak-watak manusia ini dilihat tidak mempunyai sebarang peluang untuk ‘survival’ apabila berada di dasar laut.
Tambahan pula, mereka bukan sahaja di buru beberapa ekor Megalodon, tetapi juga sotong gergasi, yang telah menjamah salah seorang rakan mereka dalam keadaan senyap. Dengan berada 25 ribu kaki didasar laut, penonton juga dapat merasai tekanan yang dirasai mereka. Walaupun dibantu ‘sut-exo’, peluang untuk mereka dihancurkan oleh tekanan laut masa ada, dan ia ditunjukkan apabila salah seorang daripada mereka berkecai apabila helmet yang dipakai pecah akibat retakan pada cermin serta tekanan laut.
Namun segala bertukar menjadi ‘hampeh’ apabila Jonas Taylor, hero utama filem ini, dengan kacaknya berenang didasar laut sedalam 25 ribu kaki tanpa sebarang bantuan peralatan khas apatah lagi ‘sut-exo’. Kehebatan tubuh badan Taylor menahan tekanan lautan, mengatasi kapal selam paling kukuh pada realitinya, menunjukkan wataknya sangat ‘over-powered’, dan menyebabkan plot seterusnya sia-sia kerana wataknya pada dasarkan sukar untuk diatasi sama ada oleh megalodon mahupun penjahat dalam filem ini.
Apabila watak-watak protagonis ini berjaya menaik ke permukaan, nada filem bertukar 180 darjah, masih mengekalkan aksi-aksi melawan makhluk pra-sejarah dengan tambahan segerombolan penganas alam sekitar. Cuma elemen aksi itu digabungkan sekali dengan nada komedi yang tidak kelakar, serta beberapa keputusan bodoh yang dibuat oleh beberapa watak dalam filem ini – baik di pihak baik mahpun jahat.

Lihat sahaja keinginan Montes, penjahat utama dalam filem ini, yang ingin membunuh Taylor. Dia boleh sahaja duduk ditepi sambil menikmati popcorn, melihat musuhnya berhempas pulas melawan tiga ekor megalodon, dan hanya perlu menarik picu apabila peluang keemasan muncul dihadapannya. Tetapi dia lebih memilih untuk ‘sailang’ megalodon dengan berada ditengah-tengah pertarungan antara jerung itu dan Taylor.
Mungkin ada yang bilang, ia sudah disuruh oleh pengarah.. ya sudah tentu arah tuju watak dan cerita ini sudah ditulis, tetapi ini menggambarkan betapa lemahnya penulisan untuk filem ini. Saya tiada masalah dengan ketidaklogikkan filem ini, tetapi biarlah ia ditulis dengan baik agar ia menjadi filem yang menghiburkan, bukannya sekadar ‘asal boleh’ serta membangkitkan perasan geram terhadap beberapa watak yang perangainya sangat menjengkelkan.
Secara keseluruhannya, Meg 2: The Trench hanya sekadar filem yang popcorn untuk sekali makan, dan tiada nilai untuk tontonan kali kedua dan seterusnya. Dengan wataknya yang ‘over-powered’ sudah tentu Jason Statham adalah ‘MVP’ untuk filem ini, manakala selebihnya hanya sekadar pelengkap cerita, termasuklah megalodon itu sendiri. Oh ya, sotong kurita gergasi tu elok dijadikan sotong kering.

                   Rating Kakimuvee

1/5


Venom Atasi Rekod Kutipan Wonder Woman

Filem superhero terbitan Sony,Venom terus mencatatkan kutipan yang cukup memberangsangkan apabila berjaya meraih lebih $800 juta sehinggakini.

kutipan tersebut menepati ramalan penganalisis yang menjangkakan Venom akan melepasi angka $800 juta selepas menerima sambutan yang cukup mengalakkan di China.

Setakat ini, Venom telah mengumpul $822.5 juta dolar dengan kutipan antarabangsa mencecah $610.8 juta dolar. Kutipan tersebut turut mengatasi jumlah keseluruhan kutipan filem Wonder Woman yang meraih $821.8 juta pada tahun lepas.

Walaupun sebelum ini Venom dikritik teruk oleh para pengkritik, ia sedikit pun tidak mempengaruhi penonton khususnya peminat-peminat filem Marvel untuk menyaksikan filem ini dipawagam.


Annabelle Comes Home Diberi Rating-R, Terdapat Adegan Ganas & Menakutkan

Filem spin-off The Cojuring dan juga filem ketiga siri Annabelle, Annabelle Comes Home disahkan mendapat rating ‘R’ oleh The Motion Picture Association of America, badan yang menentukan klasifikasi sesebuah filem.

Klasifikasi tersebut disebabkan Annabelle Comes Home menampilkan adegan-adegan ganas yang melampau dan menakutkan yang tidak sesuai untuk ditonton oleh penonton dibawah 17 tahun.

Di Malaysia, filem ini akan dikelaskan sebagai ’18 tahun ke atas’ bermakna, penonton dibawah 18 tahun tidak dibenarkan menonton filem ini dipawagam.

Filem ini ditetapkan selepas filem Annabelle (2014) dimana ia mengisahkan tentang keluarga Ed Warren dan dua pengasuh mereka yang telah diganggu oleh sebuah patung yang dirasuk selepas kedua-dua pemburu paranormal itu membawa pulang patung tersebut dan meletakkannya didalam bilik artifak mereka.

Gary Dauberman yang menulis dua skrip filem awal Annabelle kembali menulis untuk filem ketiga. Beliau juga akan membuat penampilan pertama sebagai pengarah filem kali ini. James Wan yang mengarahkan duologi Conjuring akan bertindak selaku penerbit.

Annabelle 3 yang diedarkan oleh New Line Cinema bakal ditayangkan pada 28 Jun 2019


Sebab Hugh Jackman berhenti membawa watak Wolverine

SETIAP kali menonton filem X-men, mustahil untuk kita menafikan impak Hugh Jackman yang membawa watak Wolverine dalam setiap filem tersebut. Boleh dikatakan hampir kesemua siri filem X-Men pasti ada watak Wolverine. Aktor tersebut telah membawa watak terkenal itu selama hampir 15 tahun dan berlakon 7 buah filem X-Men. Menurut beliau, filem sequel Wolverine yang akan datang nanti adalah filem terakhirnya.

Baca The Wolverine 2, Filem Terakhir Hugh Jackman Sebagai Wolverine?

Kenapa Hugh Jackman tidak lagi mahu membawa watak tersebut? aktor tersebut memberi sebab kenapa beliau tidak lagi membawa watak:

“This will be my last one. […] It is my last time. It just felt like it was the right time to do it. And let’s be honest, 17 years. I never thought in a million years it would last, so I’m so grateful to the fans for the opportunity of playing it.
“I kind of have in my head what we’re going to do in this last one. It just feels like this is the perfect way to go out.”
                                                                                – Hugh Jackman

Hmm, tidak dipastikan samada Hugh Jackman sendiri yang tidak mahu membawa watak itu lagi atau kita mungkin dapat melihat babak kematian Wolverine dalam filem sequel akan datang. Noted – Wolverine adalah antara mutant yang susah untuk mati.

Ataupun filem Wolverine akan datang, wataknya akan dibawa oleh aktor lain?

Apa yang pasti memang terdapat komik yang memaparkan cerita mengenai kematian Wolverine iaitu komik Death of Wolverine , tetapi untuk sequel akan datang, filem tersebut bukan diadaptasikan dari komik tersebut.

Memang sukar digambarkan jika pihak produksi sendiri mahu bersarakan terus watak Wolverine memandangkan, watak tersebut menyumbang kepada kejayaan filem – filem X-Men.

Selain daripada Hugh Jackman, beberapa pelakon juga dikatakan tidak akan membawa lagi watak – watak X-Men antaranya  Michael Fassbender, James McAvoy, and Jennifer Lawrence.


Kumpulan Senario Masih Lagi Wujud

Kumpulan pelawak Senario satu ketika dahulu merupakan salah satu kumpulan pelawak terkenal tanah air dengan lawak-lawak ‘pecah perut’ mereka.

Mereka bukan sahaja mampu membuat lawak, malah mereka juga hebat dalam lakonan dan juga nyanyian yang mana menyaksikan filem-filem dan lagu-lagu mereka menjadi hits.

Namun kelibat mereka sudah tidak lagi dilihat di layar perak mahu pun di kaca televisyen sehingga menyebabkan timbul spekulasi yang mengatakan mereka sudah berpecah.

Perkara itu bagaimanapun dinafikan oleh salah seorang anggota kumpulan itu iaitu Azlee yang menjelaskan SENARIO masih lagi wujud kerana mereka tidak pernah berpecah atau mengundurkan diri dari dunia seni tanah air.

Azlee bagaimanapun berkata kelibat mereka tidak lagi kelihatan kerana sudah kurang menerima tawaran.

“Kami sebenarnya masih aktif namun mengakui sejak tidak lagi bersama TV3 kira-kira tiga tahun lalu tawaran yang diterima semakin berkurangan.
“Kumpulan SENARIO sudah bertapak selama 20 tahun dalam industri namun akibat daripada kekurangan tawaran kami dikatakan sudah berpisah, sebenarnya perkara itu tidak betul,” katanya yang dipetik dari Astrogempak.

Buktinya mereka baru sahaja melancarkan muzik video SenarioToons nyanyian kumpulan Lawa Nie Geng baru-baru ini.

Pada masa sama Azlee juga berkata dia tidak mempunyai sebarang masalah sekiranya diminta untuk berkolaborasi dengan pelawak-pelawak baru.


Klip Pertama MECHAMATO Telah Ditonton Lebih 720 Ribu Dalam Masa 2 Hari

Gambaran pertama siri animasi terbaru Animonsta Studios, Mechamato telahpun dilancarkan 2 hari yang lalu dan mendapat jumlah tontonan lebih 720 ribu sejak ia dilancarkan.

klip video berkenaan turut mendapat 30 ribu tanda suka dan lebih 2 ribu komen yang rata-ratanya menyatakan rasa teruja dengan siri terbaru itu.

Ketua Pegawai Eksekutif Animonsta Studios, Nizam Razak turut meluahkan rasa terujanya dengan pelancaran klip pertama itu.

“Mechamato” First Look! Klip ini lebih kepada ‘Proof of Concept’ “Mechamato”. Pada awalnya klip ini hanya untuk pihak dalaman dan rakan kongsi sahaja. Tetapi disebabkan Movement Control Order (MCO), kami mengambil keputusan untuk mengeluarkan Klip ini.

“Terus ikuti perkembangan Monsta. Ada lebih banyak pengumuman yang menarik tentang “Mechamato” dan “BoBoiBoy”!

“Doakan supaya mudah untuk kami hasilkan “Mechamato” dan “BoBoiBoy” dalam keadaan yang mencabar sekarang ini,”

Mechamato menampilkan watak utama, Amato yang merupakan bapa kepada BoBoiBoy. Amato tidak pernah muncul dalam siri BoBoiBoy tetapi telah membuat penampilan fizikal pertamanya di kredit akhir BoBoiBoy Movie 2.

Seperti yang dimaklumkan oleh Nizam sebelumnya, siri yang mempunyai 104 buah episod ini bakal ditayangkan di beberapa buah negara lain.

Mechamato merupakan sebuah projek hasil kolaborasi Animonsta Studios bersama syarikat Jepun, Bandai Namco, sekaligus menjelaskan mengapa banyak unsur budaya Jepun dalam siri tersebut.


Review Filem: Rumah Madu Ku Berhantu (2021)

Sudah lama rasanya tidak menonton filem hasil arahan Dato Prof Dr Abdul Razak Mohaideen di pawagam dan kali ini beliau tampil dengan buah tangan terbaharu beliau yang diterbitkan bersama oleh Multimedia Film Productions, GSC, Astro dan Six Fun Media iaitu Rumah Madu Ku Berhantu yang membawa genre Komedi Seram. Filem ini menampilkan pelakon pelakon ternama...

RUMAH MADU KU BERHANTU

Sudah lama rasanya tidak menonton filem hasil arahan Dato Prof Dr Abdul Razak Mohaideen di pawagam dan kali ini beliau tampil dengan buah tangan terbaharu beliau yang diterbitkan bersama oleh Multimedia Film Productions, GSC, Astro dan Six Fun Media iaitu Rumah Madu Ku Berhantu yang membawa genre Komedi Seram. Filem ini menampilkan pelakon pelakon ternama tanah air seperti Zizan Razak, Rita Rudaini, Nadia Brian, Azlee Jaafar, Saiful Apek dan ramai lagi. Mengambil masa kurang daripada 120 minit untuk keseluruhan tayangan.
Rumah Madu Ku Berhantu mengisahkan tentang seorang usahawan kereta terpakai yang tersilap menceraikan isterinya pada suatu hari kerana termakan dengan gurauan (prank) yang dibuat oleh isterinya. Setelah berbincang dengan pihak berkuasa agama, si suami telah merancang satu perkahwinan “cina buta” dengan seorang lelaki yang pernah beliau berkenalan. Tidak dinyatakan dengan jelas apakah hubungan mereka berdua akan tetapi mungkin sebagai rakan sahaja. Setelah mengahwinkan isterinya dengan rakannya itu, beliau telah ditimpa kemalangan dan meninggal pada hari itu juga lantas meninggalkan bekas isterinya bersama rakannya yang baru sahaja dikahwinkannya.
Filem ini membawa konsep komedi seram kepada para penonton yang mana sebuah konsep dan genre yang tidak asing lagi bagi penggiat filem di Malaysia. Akan tetapi lawak lawak yang diisi dalam filem ini lebih kepada lawak lucah tayang punggung dan menjilat lidah serta lawak lawak bodoh yang hanya membuatkan penonton ketawa secara terpaksa atau hanya mendengus dengan nada yang tidak ikhlas. Tayangan tidak sampai 10 minit pertama, aksi separa lucah (softporn) telah dipertontonkan kepada para penonton.
Selain itu, perjalanan cerita yang tidak kena dengan tajuk juga menjadi satu lagi masalah filem ini (serta kebanyakan filem tempatan yang lain) mencetuskan rasa bosan ketika menontonnya. Anda boleh bayangkan sepertimana anda memesan nasi goreng udang di kedai makan akan tetapi tiada seekor udang pun yang ada dapat lihat dan setelah hampir habis anda memakan nasi goreng udang itu barulah anda perasan bahawasanya ada seketul kepala udang di dalam nasi goreng tersebut yang anda buang pada akhirnya atau dengan kata lain melihat filem kartun tanpa ada kartun di dalam filem.
Kemunculan lagenda pelawak negara seperti Saifuk Apek dan Azlee serba sedikit memberi rasa dalam filem ini berbanding dengan lawak “double meaning” yang dipertontonkan sepanjang filem. Selain itu, disamping kontroversi yang terpalit. Rita Rudaini dilihat masih berjaya dalam menyampaikan lakonannya dalam loghat utara mengingatkan kita kepada filem lakonannya yang terdahulu iaitu Mami Jarum Junior. Begitu juga dengan mesej yang diberikan iaitu berkaitan dengan hukum lafaz cerai yang boleh dianggap sebagai satu mesej yang penting kepada masyarakat dalam mengharungi zaman di mana ilmu agama dan rumahtangga dipandang ringan generasi masa kini.
Secara keseluruhannya filem ini hanyalah sebuah filem yang hanya akan memenuhi jadual tayangan sepanjang tempoh wajibnya sahaja dan sekiranya ingin dipertontonkan kepada kanak kanak adalah kurang sesuai kerana terdapat aksi aksi separah lucah dan lawak “double meaning” sepanjang filem berlangsung.

                   Rating Kakimuvee

1.5/5

Zizan Razak, Rita Rudaini, Nadia Brian, Azlee Jaafar, Saiful Apek, Douglas Lim, Nurul Qiesrawiyah

Dato’ Profesor Dr. Abdul Razak Mohaideen


Ultraman Taiga Akan Disiarkan Diseluruh Dunia

Semasa sidang media di Malaysia pada baru-baru ini, syarikat Tsuburaya Productions telah mengumumkan, rancangan terbaru francais Ultraman iaitu Ultraman Taiga akan disiarkan diseluruh dunia mulai tahun hadapan.

Selain itu juga, pihak Syarikat turut mengumumkan, rancangan Ultraman sebelum ini, iaitu Ultraman R/B akan mula disiaran di Astro TV pada 30 Ogos nanti.

Ultraman Taiga merupakan rancangan ke-31 dalam “Ultra Series” dan juga pahlawan Ultra pertama dalam era Reiwa. Ianya telah disiarkan stesen televisyen TV Tokyo pada 6 Julai yang lalu dan kini telahpun memasuki episod ketujuh.

Ultraman Taiga (tengah), Ultraman Titas (kiri), Ultraman Fuma (kanan)

Buat pertama kalinya dalam francais Ultraman, karakter utama Hiroyuki Kuda (lakonan Yuki Inoue) dapat berubah menjadi tiga wira berbeza iaitu Ultraman Taiga, Ultraman Titas dan Ultraman Fuma. karakter utama itu juga merupakan anak kepada Ultraman Taro

Ultraman R/B merupakan rancangan ke-30 dalam “Ultra Series” dan juga siri terakhir dalam era Heisei. Rancangan yang mengandungi 25 episod ini telah disiarkan pada awal Julai dan berakhir pada pertengahan Disember tahun lalu.

Tambahan lain, Tsuburaya Productions akan melancarkan siri atas talian yang berjudul Ultra Galaxy Fight yang akan menampilkan Ultraman dari “Hew Generation Heroes” yang akan menentang “League of Darkness”. Siri tersebut boleh didapati di laman rasmi Youtube Tsuburaya pada 29 September akan datang.


Dwayne Johnson & Vin Diesel Tamatkan Konflik, Hobbs Mungkin Kembali Ke Fast & Furious

Minggu yang penuh kegembiraan buat peminat filem. Selepas Disney dan Sony kembali merujuk selepas jatuhnya talak satu, kini ahli keluarga Fast & Furious kembali berbaik-baik. Bak kata pepatah ‘air dicincang tak akan putus’ apatah lagi hubungan hubungan adik abang diantara Dwayne Johnson dan Vin Diesel.

Seperti yang peminat tahu, Dwayne Johnson dan Vin Diesel telah ‘bergaduh-gaduh’ manja sehingga menyebabkan Johnson ‘merajuk’ dan menghasilkan filem spin off Hobbs & Shaw. Menampakkan lagi konflik diantara dua lelaki sasa itu, Johnson tidak tersenarai dalam barisan pelakon filem Fast & Furious akan datang.

Namun segalanya berubah apabila Johnson mengeluarkan satu kenyataan video ucapan terima kasih kepada pelakon dan krew filem Hobbs & Shaw diatas kejayaan besar filem spin off itu. Dalam video tersebut, Johnson turut menyebut nama Vin Diesel dan mengucapkan terima kasih kepada pelakon tersebut.

“But also lastly, but not least. I want to thank brother Vin for your support of Hobbs & Shaw,”

Selain itu juga, Johnson turut memberi ‘hint’ bahawa dia akan kembali menemui Torreto dalam Fast & Furious seterusnya.

“As you know, and what a wild ride this is, and what a wild ride this has been, ten years ago when you and I spoke and you invited me into the Fast & Furious family. I’m grateful for that invite, and as you know, my goal was always — all these years — to come into the Fast & Furious world and help elevate the franchise in any way that I possibly could. If I could do that, then I’ve done my job. And now here we are ten years later, this massively successful build-out and expansion. We did it the right way, we did it the smart way, and again brother, I appreciate your support.”

“And of course, all roads lead to one thing… I’ll be seeing you soon, Toretto.””

Nampaknya, mereka sudah berbaik-baik, jangan ada drama lain pula selepas ini.

Fast 9 kini sudah memasuki minggu ke-14 penggambaran dan akan menemui penonton pada 22 Mei 2020.


Choi Jin Hyuk & Park Ju Hyun Bintangi Drama Terbaru Berjudul ZOMBIE DETECTIVE

Choi Jin Hyuk dan Park Ju Hyun disahkan bintangi drama terbaru KBS berjudul Zombie Detective (working title).

Drama komedi tersebut berkisar tentang zombie pada tahun kebangkitannya yang kedua – yang menjadi detektif dalam mencari masa lampaunya, dan dalam masa yang sama, melakukan yang terbaik untuk hidup disamping dengan manusia.

Choi Jin Hyuk akan memainkan peranan sebagai Kim Moo Young, zombi yang tampan dengan fizikal yang luar biasa. Sudah dua tahun sejak dia dibangkitkan sebagai zombi dan kehilangan ingatannya, dan setelah usaha yang luar biasa untuk membetulkan pertuturannya yang tidak jelas dan gayanya yang canggung, dia menemukan permulaan baru sebagai seorang detektif.

Park Ju Hyun memainkan peranan sebagai Gong Seon Ji, seorang penulis untuk program penyiasatan yang sangat optimis, tabah, dan sangat adil. Apabila seorang saksi kes yang disiasatnya diserang oleh penyerang yang tidak diketahui, dia secara tiba-tiba meninggalkan pekerjaannya. Dia kemudiannya bertemu dengan detektif zombie Kim Moo Young dan mula bekerja di pejabatnya.

Zombi Detective ditulis oleh Baek Eun Jin dan diarahkan Shim Jae Yun (The Producers).


Scarlett Johansson Dedahkan Terdapat Babak Dalam Infinity War Mengandungi 30 Karakter

Semasa menghadiri rancangan The Late Show with Stephen Colbert minggu lepas, pelakon dan bintang filem The Avengers mendedahkan dalam filem Infinity War akan terdapat beberapa babak yang mengandungi lebih kurang 30 karakter dalam satu babak.

The Late Show with Stephen Colbert

Kenyataan aktres tersebut menguatkan lagi pendedahan yang dibuat oleh pembikin filem berkenaan yang mengatakan akan terdapat babak dalam filem ketiga Avengers itu yang mengandungi banyak karakter-karakter MCU.

“I really can’t. I can’ think of anything that I could possibly say,” Johansson said, before being pressed to give at least a tiny detail from the film. She then said, “Alright. I’m in it [and] at one point, I do think that the Infinity Wars — there are 61 or 62 Marvel characters in it. There’s a lot.”

“In one particular scene, I think there’s 32 — there’s a lot. There’s so many of us. I don’t even know who’s a Marvel character and who’s a crew member, honestly.” – Scarlett Johansson

Diarahkan oleh Joe and Anthony Russo, The Avengers: Infinity War akan menghimpukan hampir kesemua karakter Marvel Cinematic Universe antaranya Robert Downey Jr., Josh Brolin, Mark Ruffalo, Tom Hiddleston, Chris Evans, Chris Hemsworth, Jeremy Renner, Chris Pratt, Elizabeth Olsen, Sebastian Stan, Benedict Cumberbatch, Paul Bettany, Samuel L. Jackson, Cobie Smulders, Benedict Wong, Zoe Saldana, Karen Gillan, Vin Diesel, Dave Bautista, Pom Klementieff, Scarlett Johansson, Tom Holland dan Anthony Mackie.

Filem ini akan menemui penonton pada 4 May 2018 kemudian diikuti filem kedua yang masih tidak mempunyai tajuk pada 3 May 2019


Spider-Man: Far From Home Diura-Ura Akan Kembali Ke Layar Perak Dengan Tambahan Babak “Director Cut”

Tayangan semula filem Avengers: Endgame yang lalu telah menimbulkan rasa tidak puas hati peminat kerana tiada babak-babak tambahan melainkan klip penghargaan kepada Stan Lee, ‘deleted scene’ dan babak pasca kredit.

Walaupun begitu, ia banyak membantu dalam pertambahan kutipan tiket Avengers: Endgame, sekaligus berjaya memintas kedudukan Avatar untuk menjadi filem paling laris dalam sejarah.

Melihat kepada strategi pemasaran yang begitu berkesan itu, terdapat ura-ura yang mengatakan Sony Pictures bakal mengikuti jejak langkah Marvel Studios untuk menayangkan semula filem Spider-Man: Far From Home dipawagam.

Menurut laporan dari MCU Cosmic, tayangan semula Spider-Man: Far From Home tidak seperti Avengers: Endgame, sebaliknya Sony akan menambah babak-babak baru (Director’s Cut) yang tidak pernah dilihat oleh penonton. Dikatakan juga, tayangan semula filem tersebut akan bermula pada 30 Ogos akan datang dan akan berlangsung sehingga 5 September.

Setakat ini, apa yang dilaporkan boleh dianggap sekadar khabar angin, tetapi jika ianya benar, tayangan semula versi “Director’s Cut” ini mungkin lebih menarik dari Avengers: Endgame kerana ia melibatkan pertambahan babak-babak yang dipotong oleh pengarah.

Apapun kita nantikan pengumuman rasmi dari Sony Pictures!


LeBron James & Bugs Bunny Bergandingan Dalam Trailer Pertama “Space Jam: A New Legacy”

Setelah penantian selama 25 tahun, sudah tiba masanya untuk kita melihat satu lagi perlawanan bola keranjang yang paling epik!.

Studio Warner Bros. telah melancarkan trailer pertama filem sekuel Space Jam: A New Legacy, menampilkan juara NBA empat kali LeBron James, yang bergandingan dengan pemain Looney Tunes yang aneh demi menyelamatkan dunia. Anda boleh tonton trailer tersebut di pemain video dibawah.

Tunes vs. Goons. Watch LeBron James and Bugs Bunny in the new trailer for Space Jam: A New Legacy. In theaters and streaming on HBO Max* – July 16. #SpaceJamMovie pic.twitter.com/7KOEPJP06i— Space Jam: A New Legacy (@spacejammovie) April 3, 2021

Space Jam: A New Legacy menyaksikan LeBron dan anak lelakinya Cole, yang mempunyai cita-cita untuk menjadi pembangun permainan video, terperangkap dalam dunia digital disebabkan oleh algoritma penyangak bernama Al-G Rhythm. Bintang sukan itu harus memimpin Bugs Bunny , Daffy Duck, Porky Pig, Lola Bunny dan watak Tunes lain yang tidak berdisiplin untuk menewaskan pemain digital Al-G di gelanggang bola keranjang dalam usaha untuk pulang dan menyelamatkan dunia.

Selain James, Space Jam: A New Legacy turut menampilkan pemain bola kerajang NBA serta bintang The Walking Dead, Sonequa Martin-Green sebagai isterinya, Kamiyah dan pelakon Avengers: Endgame, Don Cheadle sebagai Al-G.

James turut berfungsi sebagai penerbit bersama penulis/pengarah Black Panther Ryan Coogler, Maverick Carter dan Duncan Henderson, manakala Sev Ohanian, Zinzi Coogler, Allison Abbate, Jesse Ehrman, Jamal Henderson, Spencer Beighley, Lin, Nance dan Ivan Reitman menjadi penerbit eksekutif.

Dalam filem kegemaran peminat yang di tayangkan pada 1996, Michael Jordan bekerjasama dengan watak Looney Tunes untuk memerangi sekumpulan makhluk asing animasi di gelanggang. Space Jam berjaya mengutip AS$ 230 juta di seluruh dunia dan selain Jordan, filem tersebut turut menampilkan beberapa bintang besar NBA seperti Larry Bird, Charles Barkley, dan Patrick Ewing. Bugs Bunny dan Looney Tunes kini akan bekerjasama dengan James di gelanggang untuk memerangi entiti yang tidak dikenali.

Space Jam: A New Legacy akan ditayangkan secara serentak di pawagam dan HBO Max pada 16 Julai ini.


Sesi Belakang Tabir A QUITE PLACE PART II Bersama John Krasinski & Emily Blunt

Paramount Pictures telah mengeluarkan video featurette A Quite Place Part II yang menunjukkan sesi belakang tabir filem sekuel bersama pengarah John Krasinski dan pelakon utama Emily Blunt. Anda boleh saksikan video tersebut dibawah.

Emily Blunt meneruskan wataknya dalam sekuel kali ini sebagai Evelyn Abbott, bersama-sama pelakon Millicent Simmonds dan Noah Jupe sebagai Regan dan Marcus Abbott. Selain itu juga, mereka turut disertai pendatang baru iaitu Cillian Murphy sebagai Emmet dan Djimon Hounsou yang masih tidak diketahui watak mereka.

John Krasinsk sekali lagi diberi tanggungjawab sebagai pengarah dan penulis skrip. Setakat ini, plot filem tidak didedahkan kepada umum.

Dilaporkan juga, pembikinan sekuel kali ini akan menelan belanja yang lebih besar berbanding filem pertama. Emily Blunt yang kebiasannya menerima bayaran 7 angka juga dikatakan sekali lagi sanggup untuk mengurangkan bayaran yang diterimanya kerana filem ini adalah projek yang diminati oleh suaminya, John Kransinski.

Filem pertama A Quite Place yang ditayangkan pada 2018 berjaya meraih $340 juta dolar seluruh dunia dengan modal pembikinan hanya $17 juta dolar. A Quiet Place Part II akan memulakan tayangannya pada 20 Mac 2020.


Chris Evans & Scarlett Johansson Akan Bergandingan Dalam Filem Aksi Romantik “Ghosted”

Dua bintang terkenal Avengers, Chris Evans (Captain America; Avengers: Endgame) dan Scarlett Johansson (Black Widow; Avengers: Endgame) kini sedang dalam rundingan lanjut untuk membintangi Ghosted, sebuah filem aksi romantis berprofil tinggi dari Apple dan Skydance.

Calon BAFTA Dexter Fletcher (Rocketman; Eddie the Eagle) akan mengarahkan filem akan datang dengan lakon layar akan ditulis oleh Rhett Reese dan Paul Wernick (Deadpool, Zombieland). Reese dan Wernick kini sedang merangka lakon layar untuk filem terbaru Chris Hemsworth, Escape from Spiderhead untuk Netflix.

Butiran plot masih belum didedahkan, tetapi ia digambarkan sebagai filem penggembaraan aksi romantis yang memiliki nada yang sama dengan filem klasik Romancing the Stone lakonan Michael Douglas dan Kathleen Turner.

Ini merupakan kali kesembilan Evans dan Johansson bergadingan, selepas The Perfect Score, The Nanny Diaries, The Avengers, Captain America: The Winter Soldier, Avengers: Age of Ultron, Captain America: Civil War, Avengers: Infinity War, Captain Marvel, dan Avengers: Endgame; tetapi filem terbaru ini akan menjadi yang pertama sejak The Nanny Diaries dimana pasangan itu digandingan secara romantis.


6 Sebab Kenapa The Sound of Magic Akan Memukau Anda

The Sound of Magic adalah siri serba baharu berdasarkan webtoon terkenal Annarasumanara oleh Ha Il-kwon, yang menampilkan kisah mengenai Yoon Ah-yi, seorang gadis yang telah melupakan impiannya dalam menghadapi realiti, dan Na Il-deung, seorang budak lelaki yang ditekan untuk memenuhi permintaan ibu bapanya. Kisah yang tidak dijangka namun mempesonakan berlaku apabila mereka bertemu dengan ahli silap mata mistik, Ri-eul.

Dengan cerita yang menarik dan penglibatan pengarah terkenal Kim Sung-youn  (Itaewon Class), Netflix mempersembahkan sebuah cerita dengan visual yang hebat dengan momen dan muzik yang ajaib.

Mari kita lihat beberapa sebab mengapa anda akan jatuh cinta dengan siri ini:

Pengarah Kim terharu dengan cara cerita asal menggambarkan watak-watak yang goyah antara impian dan realiti mereka – dan bagaimana dalam keadaan yang sukar, kepercayaan mereka terhadap “magik” mengurangkan kesusahan mereka.

Di sebalik kemewahan dan kemeriahan, The Sound of Magic ialah kisah tentang penemuan semula keajaiban zaman kanak-kanak dan maksud menjadi dewasa yang “baik”. Penonton akan dapat melihat sisi berbeza dari syiling yang sama dari perspektif Ah-yi dan Il-deung ketika mereka menghadapi masalah kewangan dan tekanan untuk memenuhi jangkaan ibu bapa masing-masing.

Ji Chang-wook, dengan kehadirannya yang sentiasa memukai, disertai oleh dua pelakon yang luar biasa, Choi Sung-eun dan Hwang In-youp, dalam siri hebat ini.

Ji Chang-wook, yang belajar dan berlatih silap mata selama tiga bulan sebagai persediaan untuk peranannya, akan membawa pesonanya sebagai ahli silap mata misteri Ri-eul yang tidak mahu menjadi dewasa. Selain itu, Choi Sung-eun akan berperanan sebagai Yoon Ah-yi, seorang pelajar sekolah menengah yang mesti menyara dirinya dan adik perempuannya selepas bapa mereka meninggalkan mereka.

Hwang In-youp pula memainkan watak Il-deung, seorang budak lelaki yang namanya bermaksud ‘Nombor Satu’ dalam bahasa Korea, cuba untuk memenuhi maksud namanya tetapi kehilangan jejak tentang apa yang sebenarnya dia mahukan sepanjang perjalanan hidupnya.

Muzik Yang Akan Hidup Bebas Dalam Kepala Anda

Pengarah Kim bertemu dengan pengarah muzik terkenal, Kim Moon-jeong untuk mencapai gabungan cerita, lakonan dan muzik yang seimbang dengan sempurna. Elemen muzik dalam siri ini digunakan untuk menggambarkan emosi watak-watak dengan lebih berkesan, menganyam dalam kata-kata untuk mencipta ekspresi yang tepat dan menyampaikan segala yang perlu diucapkan.

Projek ini bukanlah satu langkah kecil kerana para pelakon bekerja rapat dengan pasukan muzik selama lebih 18 bulan untuk belajar, berlatih dan merakam lagu.

Pengarah koreografi Hong Se-jung adalah individu di sebalik gaya gerakan dalam The Sound of Magic, berazam untuk mencipta gerakan semula jadi dan menyentuh hati yang boleh menimbulkan emosi walaupun dengan gerak isyarat yang paling kecil.

“Sepanjang siri ini, muzik dan lirik berfungsi sebagai barisan pelakon, sebagai bahasa mereka dalam bercerita. Saya bertanggungjawab terhadap bahasa badan yang mengiringi detik-detik itu,” katanya.

Visual siri ini terbukti menjadi salah satu elemen terpenting dalam menggambarkan persilangan realiti dan fantasi dalam dunia The Sound of Magic.

Dengan bantuan pengarah seni Kim So-yeong, pasukan itu ingin mencipta latar belakang yang “tidak terlalu jauh dari realiti tetapi sangat menawan sehingga anda melupakan segala-galanya apabila anda berada di sana”.

Ia mengambil masa tiga bulan untuk meninjau lokasi dengan keseimbangan fantasi dan realiti yang baik, serta ruang peralihan yang membolehkan satu lokasi berpisah dengan lancar ke lokasi lain.

Ahli silap mata dan ilusinalis Korea, Lee Eun-gyeol ditugaskan untuk menyusun pasukan FX untuk kesan khasnya, memastikan ia sesuai dengan watak dan nada keseluruhan siri ini. Tujuannya adalah agar keajaiban itu muncul sebagai konsep menyeluruh dalam siri ini dan bukannya gimik.

Oleh itu, Lee berusaha untuk mempersembahkan keajaiban sebagai sesuatu yang jauh lebih hebat daripada tipu helah, membolehkan ia berfungsi sebagai ungkapan utama yang membawa mesej asas karya itu.

The Sound of Magic kini boleh distrim di Netflix!


“Hotel Transylvania: Transformania” Ditunda Ke Bulan Oktober

Filem animasi terbaru Sony Pictures, Hotel Transylvania: Transformania telah ditunda dari tarikh 23 Julai ke 1 Oktober 2021. Filem keempat Hotel Transylvania itu akan berentap dengan filem The Addams Family 2 dan Dune, yang turut dilancarkan pada minggu yang sama.

Filem terbaru ini tidak akan menampilkan Adam Sandler sebagai pelakon utama dan suara Dracula, setelah menyuarakan watak itu dalam tiga filem pertama. Watak Dracula kini disuarakan oleh Brian Hull, yang pertama kali mengambil alih perana itu dalam filem pendek Monster Pets yang baru dilancarkan. Walaupun tidak menampilkan Sandler, pelakon utama francais Selena Gomez, yang membawa suara Mavis dalam setiap filem, tetap kembali untuk filem keempat dan turut berfungsi sebagai penerbit eksekutif.

Turut menyumbangkan suara adalah Andy Samberg, David Spade, Molly Shannon, Steve Buscemi, Keegan-Michael Key, Asher Blinkoff, Fran Drescher, Kathryn Hahn, dan Jim Gaffigan bersama Brad Abrell.

Hotel Transylvania: Transformania diarahkan oleh Jennifer Klushka dan Derek Drymon, berdasarkan lakon layar yang ditulis oleh Amos Vernon, Nunzio Randazzo, dan pencipta francais Genndy Tartakovsky, yang sebelum ini mengetuai pembikinan tiga filem pertama. Penerbit eksekutif adalah Tartakovsky dan Michelle Murdocca dengan Alice Dewey Goldston berfungsi sebagai penerbit.


Walaupun Ditahan Polis, Drama Lakonan Farid Kamil ‘Lafazkan Kalimah Cintamu’ Tetapi Bersiaran

Sumber gambar: Myinfotaip.com

Meskipun berhadapan dengan insiden yang tidak diingini, drama terbaharu lakonan Datuk Farid Kamil iaitu Lafazkan Kalimah Cintamu yang dijadualkan bermula pukul 10 malam ini akan disiarkan seperti biasa di saluran Astro Ria dan Ria Hd.

Menurut Ketua Saluran Melayu Astro, Raqim Ahmad, drama tersebut tiada kena mengena dengan situasi yang sedang dihadapai Farid selaku hero cerita berkenaan.
“Pihak kami yakin penonton bijak untuk menilai sesebuah naskhah yang baik tanpa membandingkan hal peribadi barisan pelakonnya.

“Latazkan Kalimah Cintamu ialah adaptasi novel terkemuka dan mempunyai peminat tersendiri. Kami yakin ia akan diterima ramai seperti drama-drama lain bagi slot Mega Drama terdahulu,”katanya lagi.
Terdahulu, Farid ditahan reman selama empat hari bagi membantu siasatan berhubung kes mengamuk dan menyerang seorang anggota polis serta dua orang awam di Balai Polis Trafik Kota Damansara, pada 11 Januari lalu.

Bagaimanapun, tempoh tahanan reman terhadap selebriti berusia 37 tahun itu, dilanjutkan sehari bermula hari ini


Prekuel “The Lion King”, “Mufasa” Akan Ditayangkan Pada 2024

Semasa di Expo D23, Disney telah mengumumkan filem prekuel The Lion King, Mufasa yang akan dilancarkan pada 2024, dan kini tarikh tepatnya telah diketahui.

Disney baru-baru ini telah menetapkan tarikh tayangan Mufasa iaitu pada 5 Julai 2024, dan akan ditayangkan secara eksklusif di pawagam

Mufasa akan menampilkan Aaron Pierre dan Kelvin Harrison Jr. sebagai pelakon suara versi muda Mufasa dan abangnya, Scar. Prekuel tersebut akan meneroka zaman kanak-kanak kedua-dua watak itu. Rakaman pertama telah ditunjukkan di D23 dengan Rafiki yang menceritakan kisah itu dan memberitahu sekumpulan anak-anak tentang bagaimana Mufasa menjadi raja Pride Rock.

The Lion King yang ditayangkan pada 2019 mendapat sambutan hebat dari pengkritik dan peminat, memperoleh lebih $1.6 bilion di box office global.

Filem tersebut menampilkan barisan pelakon bintang termasuk Donald Glover (Atlanta, Solo: A Star Wars Story) sebagai bakal raja Simba, Beyoncé Knowles-Carter (Dreamgirls) sebagai rakan Simba, Nala, dan James Earl Jones (Rogue One: A Star Wars Story, Field of Dreams) sebagai bapa Simba yang bijak dan penyayang, Mufasa.

Atlanta, Solo: A Star Wars Story

Pengarah Barry Jenkins, yang sebelum ini mengarahkan Moonlight dan If Beale Street Could Talk, akan mengarahkan filem prekuel ini.


Saksikan Amukkan Kaiju Dalam Trailer Pertama Godzilla: King of the Monsters

Tak sabar menantikan aksi raksasa Godzilla di layar perak? Apa kata kita tonton dahulu trailer pertama Godzilla: King of the Monsters yang telah dilancarkan oleh studio Warner Bros. anda boleh tonton trailer tersebut dipemain video dibawah.

Filem sekuel Godzilla ini diarahkan oleh Michael Dougherty manakala skrip ditulis oleh Dougherty sendiri bersama-sama Zach Shields.

Antara pelakon yang membintangi filem ini adalah Vera Farmiga, Millie Bobby Brown disamping dua pelakon dari filem pertama, Sally Hawkins dan Ken Watanabe serta beberapa pelakon lain iaitu Bradley Whitford, Thomas Middleditch, Charles Dance, O’Shea Jackson Jr., Aisha Hinds dan Zhang Ziyi

Godzilla: King of Monster akan memberi fokus kepada agensi rahsia kerajaan yang dikenali sebagai Monarch berhadapan dengan beberapa lagi raksasa selain Godzilla yang mula muncul. Mereka perlu merangka strategi serta perancangan rapi untuk melindungi manusia dari raksasa-raksasa selain Godzilla iaitu Mothra dan Rodan, serta musuh ketat kepada Godzilla, King Ghidorah.

Godzilla: King of Monster dijangka akan ditayangkan pada 31 May 2019